hotchpotch/miracl-hf-unified huggingface dataset:
ওয়াখান জেলা
ওয়াখান জেলা পূর্ব আফগানিস্তানের বাদাখশন প্রদেশের ২৮ টি জেলার মধ্যে অন্যতম একটি জেলা। জেলাটিতে মোট জনসংখ্যা প্রায় ১৩,০০ জন বাসিন্দাদের বসতবাড়ি রয়েছে। জেলাটিতে তিনটি আন্তর্জাতিক সীমানা রয়েছে: উত্তরে তাজিকিস্তান, দক্ষিণে পাকিস্তান (বিশেষ করে গিলগিট-বেলতিস্তান এবং চিত্রল) এবং পূর্বে চীনের সাথে আফগানিস্তানের সীমানা রয়েছে। জেলাটির রাজধানী শহর খন্দদ গ্রাম যেখানে জনসংখ্যার প্রায় ১,২৪৪ জন বাসিন্দাদের বসতভিটা রয়েছে।
দপদপিয়া ইউনিয়ন
জনশ্রুতি মতে শত বছর পূর্বে এখানে খুব কমলোক বসবাস করত। অত্র এলাকা ছিল শুধু বালুচর জমিদার ছিলেন আগা বাকের খান তখন অত্র এলাকা ছিল চন্দ্র দ্বিপ নামে পরিচিত। দপদপিয়া ইউনিয়ন ছিল চারিদিকে নদী বৃষ্টিত একটি দ্বীপ যাহার উত্তরে কৃতখোলা-সুগন্ধা, দক্ষিনে বিশখালী, পূর্বে বাকরাবাদ নদী, এবং পশ্চীমে সুগন্ধা নদী (সে অংশ মরিয়া গিয়া এখন কুমারখালী মরানদী)। বর্ষার মৌসুমে জেলেদ্বারা আসত এইসব নদীর রূপালী ইলিশ মাছ। নদীগুলিতে প্রচুর ইলিশ মাছ পাওয়া যেত।চাদনী রাতে যখন জেলো ইলিশ নদী থেকে তুলকরে মনে হত ধবধবে সাসা সোনা। আর সেই সাধা ধবে সোনা থেকে দপদপিয়া ইউনিয়নের নাম হয় দপদপিয়া। বরিশাল জেলা সর্ব প্রথম বাখেরগঞ্জ নামে পরিচিত ছিল এবং সদর দপ্তর ছিল বর্তমান বাকেরগঞ্জ উপজেলায় পরে যখন বাকেরগঞ্জ থেকে বরিশালে সদর দপ্তর স্থান্তর করা হয় তখন প্রথমে দপদপিয়া ইউনিয়নের বীরনারায়ন গ্রামে বেশ কিছু বরিশালের সদর অফিস ছিল। এখন সেখানে সেই সব জায়গা একটি প্রাথমিক বিদ্যালয় ও মাধ্যমিক বিদ্যালয় ব্যবহার করা হয়।
ভৌগলিক পরিসংখানে এই ইউনিয়নটি বরিশাল বিশ্ববিদ্যালয় থেকে ৭ কিলোমিটার পূর্বে অবস্তিত । এর জলাভূমি অনেক নিচু । উপজেলা পরিষদের সাথে এর একমাএ জোগাজোগ ব্যবস্থা ১০ কি:মি: পাকা রাস্তা । এর দক্ষিন পূর্বে বাখরগঞ্জ উপজেলা অবস্থিত,দক্ষিন পশ্চিমে সিদ্ধকাঠী ইউনিয়ন , পূর্ব উওরে কর্নকাঠী ইউনিয়ন অবস্থিত ।
এই ইউনিয়ন এর আয়তন ১২.৭৫ বর্গমাইল ,এবং জনসংখ্যাঃ ২৬৫৪৫ জন, পুরুষ ১২৮২৯ জন, মহিলা ১৩৭১৬ জন, শিক্ষার হার ৬৬.৩০% (২০১১ সনের আদম শুমারী অনুযায়ী) মুসলমান ৯৮% এবং হিন্দু ২%, অন্যান্য জাতী বসবাস করে না।
কুসঙ্গল ইউনিয়ন
ভৌগলিক পরিসংখানে এই ইউনিয়নটি নলছিটি উপজেলা থেকে ৭.৩
০ কিলোমিটার দক্ষিন পূর্বে অবস্তিত । এর জলাভূমি অনেক নিচু । উপজেলা পরিষদের সাথে এর একমাএ জোগাজোগ ব্যবস্থা ৬ কি:মি: কাচারাস্থা বাকি ৩ কি:মি রাস্থা পাকা । এর দক্ষিন পূর্বে বাখরগঞ্জ উপজেলা অবস্থিত,দক্ষিন পশ্চিমে মগড় ইউনিয়ন , পূর্ব উওরে সিদ্ধকাঠী ইউনিয়ন অবস্থিত ।
এই ইউনিয়নের মোট অয়তন – ১৭.৯৫৬ (বর্গ কিঃ মিঃ) ,এবং জনসংখ্যা – ২০,১৫৬ জন প্রায় । (২০১১ সালের আদম শুমারি অনুযায়ী)
মহারাষ্ট্র শিল্প উন্নয়ন নিগম
মহারাষ্ট্র শিল্প উন্নয়ন নিগম (MIDC) হচ্ছে ভারতীয় রাজ্য মহারাষ্ট্রের একটি সরকারি প্রকল্প; এটি মহারাষ্ট্রের বৃহত্তম নিগম। এটি ব্যবসার জন্য অবকাঠামো যেমন (উন্মুক্ত প্লট বা বিল্ট-আপ স্পেস), সড়ক, পানি সরবরাহ, নিষ্কাশন ব্যবস্থা এবং স্ট্রীট লাইট ইত্যাদি প্রদান করে। এমআইডিসি'র প্রধান নির্বাহী কর্মকর্তা হচ্ছে সঞ্জয় সেঠি।
মহারাষ্ট্র শিল্প উন্নয়ন নিগম প্রধানত নিম্নোক্ত খাতগুলোর উপর ভিত্তি করে; যেমন:বর্তমানে সারা মহারাষ্ট্র রাজ্য জুড়ে এমআইডিসি এলাকা ছড়িয়ে পড়েছে। এমআইডিসি'র প্রথম শিল্প এলাকা হিসেবে থানে'র ওয়াগলে স্টেট-এর শুরু হয় ১৯৬২ সালে।
এমআইডিসি'র প্রধান শিল্প এলাকাগুলো নিচে উল্লেখ করা হলো:এমআইডিসি'র প্রধান তথ্য প্রযুক্তি উদ্যানসমূহ এখানে রয়েছে:
এমআইডিসি ওয়াইন পার্ক:
এমআইডিসি রাসায়নিক উদ্যান:
নাশিক ওয়াইন পার্ক হল একটি দ্রাক্ষা মদ পার্ক যা মহারাষ্ট্র শিল্প উন্নয়ন নিগম কর্তৃক পরিচালিত। এটি ভারতের মহারাষ্ট্র রাজ্যের নাশিক জেলায় অবস্থিত। ওয়াইনারি কার্যক্রমের জন্য এখানে গড় ২০০০ বর্গ মিটার আকারের ৯৭টি প্লট বিকশিত করা হয়েছে। এমআইডিসি'র মূল ভূমিকা হচ্ছে যুক্তিসঙ্গত হারে জমি প্রদান এবং ভাল রাস্তা, জল সরবরাহ, বিদ্যুৎ ও টেলিকম সুবিধা প্রদান করা এবং পার্কে একটি ওয়াইনারির মতো অবকাঠামো নির্মাণ করা।
২০০১ সালের সেপ্টেম্বরে মহারাষ্ট্র গ্রপ প্রসেসিং ইন্ডাস্ট্রিয়াল পলিসি অনুযায়ী, মহারাষ্ট্র সরকার একটি প্রাইভেনশাল এরিয়া এবং একটি ক্ষুদ্র শিল্প হিসেবে দশ বছরের জন্য আবগারি ডিউটি থেকে 100% ছাড় দিয়ে ঘোষণা করেছে এবং ত্রাণ ত্রাণ ত্যাগ করেছে। সেলস ট্যাক্স মাত্রা। শিল্প ও রপ্তানি উন্নয়নে কৃষক ও মহারাষ্ট্র গ্রপ বোর্ডকে প্রশিক্ষণের জন্য সরকার একটি ওয়াইন ইনস্টিটিউট স্থাপন করেছে। মহারাষ্ট্রের প্রায় ৩৪টি ওয়াইন প্রকল্প রয়েছে; এর মধ্যে ২০টিই নাশিক জেলায় রয়েছে। বিখ্যাত নাম সুল, ভিনসুরা।
ন অসমীয়া
ন-অসমীয়া বা সকলের কাছে পরিচিত মিয়া হল আসামের অভিবাসী মুসলমান জনগনকে বোঝায়, যারা ভারতের অসম রাজ্যে পূর্ব বাংলার (পরে পূর্ব পাকিস্তান ও বাংলাদেশ) থেকে আসেন এবং ব্রহ্মপুত্র উপত্যকায় বসতি স্থাপন শুরু করেন। ১৯৪০-এর দশকে মুসলিম লীগ সরকার এবং ভারত বিভাগের পূর্বে অসমীয়া অভিজাত শ্রেণির অভিপ্রায়টি পাকিস্তান কর্তৃক অনুমোদিত হয় এবং ১৯৪৭ সালে পাকিস্তানের সংবিধানের পর অবৈধ বলে বিবেচিত হয়। এই অভিবাসী মুসলমানরা ব্রহ্মপুত্র নদের চরগুলি, অন্যান্য নিম্নভূমি এবং নদী দ্বীপে বসতি স্থাপন করে। আসামের চারটি প্রধান মুসলিম জাতিগত গোষ্ঠী মধ্যে ন-অসমীয়া মুসলিম জাতিগত গোষ্ঠী সর্বাধিক সংখ্যাগরিষ্ঠ যারা আসামের এক তৃতীয়াংশ ভোট গঠন করেছে।
অসমীয়া ভাষায় ন-অসমীয়া শব্দটি আক্ষরিকভাবে নতুন অসমীয়া, উপসর্গ ন-অর্থ 'নতুন' এবং অসমী শব্দের অর্থ "অসমীয়া" ভারত বিভাগের পর, ন অসমীয়ারা নিজেদের বাংলাভাষী হিসাবে পরিচয় দেয় এবং পরে অসমীয়া ভাষাটি গ্রহণ করে। ধীরে ধীরে তারা গামোসা মত আসামি সংস্কৃতি গ্রহন করে, তারা কখনও কখনও নব্য-অসমী নামে পরিচিত। ন-অসমীয়াদেরও চারুয়া মুসালমান নামে অভিহিত করা হয়, আক্ষরিকভাবে নদী চরগুলির মুসলমানদের বসতি রয়েছে। তারা পামুয়া মুসালমান নামেও পরিচিত, আক্ষরিক অর্থে কৃষিজমী মুসলমানরা, যেমন কৃষি তাদের প্রাথমিক জীবিকা। কিছু পণ্ডিতরা 'ইমিগ্রান্ট মুসলিম' বা 'বাংলা মুসলিম' শব্দটি ব্যবহার করে এই জনগষ্ঠির জন্য ব্যবহার করে।
ন-অসমীয়া মুসলমানরা নৃবিজ্ঞানী এবং সংস্কৃতিগতভাবে অসমীয়া মুসলমানদের থেকে আলাদা। অসমীয়া মুসলমানদের মাঝারি আকারের লেপট্রেরিন নাক এবং মেসোফেলিক মাথা রয়েছে। ১৯৯৫ সালে কামরূপ জেলায় পরিচালিত একটি তুলনামূলক গবেষণার মতে প্রাক-কিশোর অসমীয়া মুসলিম পুরুষ তাদের ন-অসমীয়া মুসলিম পুরুষদের তুলনায় ক্ষুদ্র এবং কম ওজনের পাওয়া যায়। অসমীয়া মুসলমান জনগন ন-অসমীয়া মুসলমানদের থেকে ভিন্ন এবং উল্লেখযোগ্য ভাবে বরাক উপত্যকার মুসলমানদের (ন-অসমীয়া) থেকে ভিন্ন।
ব্রহ্মপুত্র নদের তীরে ত্রিশ লক্ষ ন-অসমীয়া মুসলিম জনসংখ্যার বাস। তাদের ৭০% দারিদ্র্য সীমার নিচে বসবাস করে। ন-অসমীয়ারা ধুবরি, বারপটা, নলবাড়ি, কামরূপ, মরিগাঁও, নাগা, দারানং ও সোনিতপুর জেলার পাশে ব্রহ্মপুত্র চর দখল করে বসবাস করেন।
এই এলাকাতে অসমীয়া ভাষা এবং গোলাপিয়ার উপভাষা সরকারি ভাবে স্বীকৃত, ফলে ন-অসমীয়ারা সময়ের সাথে সাথে তাদের মূল ভাষা ভুলে যাওয়া শুরু করে। তারা ধীরে ধীরে তাদের নিজস্ব একটি ক্রেওল ভাষা গড়ে তোলেন যার মধ্যে ৫০% আসামি ভাষা থেকে, ৪০% বাংলা ভাষা থেকে এবং ১০% উর্দু ভাষা থেকে এসেছে। নতুন ভাষাটি চারুয়া, পামুয়া বা মিয়া নামে পরিচিত হয় এই প্যাডিন ভাষা বেশিরভাগ বাড়িতে ও গ্রামে ন-অসমীয়াদের দ্বারা বলা হয়, কিন্তু আনুষ্ঠানিক ও আনুষ্ঠানিক বৈঠকে তারা আসামের সাধারণ অসমীয়া ভাষায় কথা বলেন।
পূর্ব বাংলার থেকে আসামে মুসলমানদের অভিবাসন ১৯০১-১১ সালের জন গণনা দশকের শুরুতে শুরু হয়। আদমশুমারি রিপোর্ট অনুযায়ী, ১৯১১ ও ১৯৪১ সালের মধ্যে পূর্ব বাংলার থেকে জনসংখ্যার একটি বৃহৎ পরিসর এসেছিল অসম রাজ্যে। অভিবাসী জনসংখ্যার ৮৫% ছিল সামাজিকভাবে এবং অর্থনৈতিকভাবে পশ্চাৎপদ মুসলমান, যারা আসামে বাস্তুচ্যুত হয়। অধিকাংশ অভিবাসীরাই পূর্ববাংলা অবিভক্ত ময়মনসিংহ, পাবনা, বগুড়া ও রংপুর জেলা এবং পূর্ব ও উত্তর বাংলার রাজশাহী বিভাগ থেকে এসেছে।
উপত্যকা
উপত্যকা দুইটি পাহাড়ের মধ্যে অবস্থিত সমতল বা অসমতল, ঢালু, প্রশস্ত ভূমিক্ষেত্র। এর ভেতর দিয়ে নদী প্রবাহিত হতে পারে বা না-ও পারে। পর্বতের শীর্ষ থেকে যখন বরফ গলা পানি বা বৃষ্টির পানির স্রোত যখন পর্বতের খাড়া ঢাল বেয়ে দ্রুতবেগে নেমে আসে, তখন পাহাড়ের শিলা ক্ষয়প্রাপ্ত হয়ে ক্রমান্বয়ে ধীরে ধীরে, হাজার হাজার বছর ধরে উপত্যকার সৃষ্টি হয়। অনেক সময় হিমবাহ অর্থাৎ বরফের নদী পর্বতের শীর্ষ থেকে ধীরে ধীরে নিচে নামার সময় উঁচু নিচু শিলাপাথরগুলিকে সরিয়ে চূর্ণ করে সমতল মাটির স্তর তৈরি করে এবং ফলে উপত্যকার জন্ম হয়। আবার কখনো কখনো কোন নদী গতিপথ বদলালে এর পুরাতন অববাহিকাটি উপত্যকার জন্ম দেয়।
এটি ভ্যালী নামেও পরিচিত।
বাংলাদেশের কতিপয় উপত্যকাঃ
মেহেদি হাসান
মেহেদি হাসান (জন্ম ১২ ডিসেম্বর ১৯৯৪) একজন বাংলাদেশি প্রথম-শ্রেণীর ক্রিকেটার যিনি খুলনা বিভাগ এর হয়ে খেলে থাকেন। তিনি ২০১৬ সালের ৮ই নভেম্বরে ২০১৬ বাংলাদেশ প্রিমিয়ার লীগ বা বিপিএল এর বরিশাল বুলস এর হয়ে ক্রিকেটের সর্বশেষ এবং সবচেয়ে ছোট সংস্করণ টুয়েন্টি২০ বা(টি-টুয়েন্টি) ক্রিকেটে প্রথম আত্বপ্রকাশ করেন।
সেরিব্রাল ভাসকুলাইটিস
সেরিব্রাল ভাসকুলাইটিস, বা, সেন্ট্রাল নার্ভাস সিস্টেম ভাসকুলাইটিস একটি জটিল এবং বিরল রোগ মস্তিস্কের রক্তনালীর প্রদাহ যার ফরে মস্তিষ্কের রক্তনালী ক্ষতিগ্রস্থ হয় এবং রক্ত প্রবাহে বাধার সৃষ্টি হয়।
এই রোগের লক্ষণগুলো হলোঃ
অসেনাথ
অসেনাথ, অসেনিথ এবং ওসনাথ (, ) আদিপুস্তক প্রথম খন্ডে বর্ণিত (৪১:৪৫, ৪১:৫০-৫২), যানা যায় তিনি একজন মিশরীয় নারী যিনি ইয়াকুবের পুত্র ইউসুফ নবির স্ত্রী ছিলেন। হেলিওপোলিসের একজন ধর্মযাযকের কন্যা, তিনি ইউসুফের দুই সন্তানের জননী, মানাশেহ ও ইফ্রয়িমের জন্ম দিয়েছিলেন, যারা ইসরাইলী বংশোদ্ভূত ছিলেন।
আদিপুস্তক অসেনাথ সম্পর্কে আরও কিছু তথ্য সংগ্রহ করে, কিন্তু তার সংগৃহীত তথ্য ছিল অস্পষ্ট যা ইউসুফ নবির কাহিনী থেকে প্রমানিত। সেখানে, তিনি একজন সতী স্ত্রী লোক যেখানে ইউসুফ নবি বেশ কয়েকজন যোগ্য সঙ্গীকে প্রত্যাখ্যান করেন, সেখানে তিনি ইউসুফ নবীর স্ত্রী হিসেবে বিবিচিত হন। তিনি একজন মূর্তিপূজার দূর্গ ভেঙ্গে এক আল্লাহুর দ্বীন প্রতিষ্ঠাকারি ইউসূফ নবি এবং তার রূপান্তর গ্রহণ করে। একটি পূজাবিধি অনুসরণ করে। তাদের অতীতের দেবতাদের মিথ্যা পূজা মুছে ফেলার জন্য জোর আন্দলন করেন। ইউসুফ নবি তার সাথে বিয়ে করার জন্য সম্মতি পোষণ করে। তিনি ইউসূফ নবির সন্তান মানাশেহ এবং ইফ্রয়িমকে গর্ভে ধারণ করেন।
"আসেনাথ" অথবা "ওসনাথ" () বর্তমানে ইসরায়েল একটি সাধারণ ব্যবহৃত প্রথম নারী নাম। এইচ। এইচ। পি। লাভরফ্ট এর সংক্ষিপ্ত কাহিনী, "দ্য থিং অব দ্য ডরাস্টেপ।"
বুধ (দেবতা)
বুধ () হল একটি সংস্কৃত শব্দ যে শব্দের অর্থ হল গ্রহ। বুধগ্রহ. বুধ, হলেন একজন পৌরাণিক চরিত্র,এছাড়াও তিনি একজন দেবতাও।এছাড়াও তিনি আরও অনেক নামে পরিচিত যেমন সৌম্য (সংস্কৃত: सौम्य, অর্থ: "চন্দ্রের পুত্র"), Rauhineya(রোহিণীর পুত্র) এবং Tunga।তার নামানুসারে সপ্তাহের একটি দিনের নাম বুধবার।
বুধ'কে ভারতীয় গ্রন্থে একজন দেবতা হিসেবে উল্লেখ করা হয়েছে, প্রায়শই তাকে চন্দ্র এবং তারার(বৃহস্পতির পত্নী) পুত্র হিসেবে উল্লেখ করা হয়। এবং তিনি বিকল্পভাবে দেবী রোহিণী এবং চন্দ্রদেবের পুত্র হিসেবে বর্ণিত হন।তার শরীর কিয়দ পিঙ্গল বর্ণের কিংবা সবুজাভ, পিঙ্গল পোশাক পরিহিত। আগুন ও বাতাসের তৈরি তার রথ টেনে নেয় আটটি বাতাসের তৈরি ঘোড়া।
কিছু অন্য গ্রন্থানুযায়ী, দেবগুরু বৃহস্পতির বহু শিষ্য ছিল। চন্দ্রও ছিলেন ওনার এক শিষ্য। চন্দ্রকে তো সুন্দর মানা হতই বরং সৌন্দর্যের অপর নাম চন্দ্র ছিল। এদিকে দেবাচার্য বৃহস্পতির স্ত্রী তারা ছিলেন পরম সৌন্দর্যের অধিকারিণী। এই দেখে তারাদেবী চন্দ্রের প্রতি মোহিতা হন এবং ওনার স্ত্রী হয়ে যান। বৃহস্পতির বহু বোঝানোর সত্ত্বেও তিনি তার কথা শুনতে রাজি হননা। এই দেখে বৃহস্পতি ও চন্দ্রের মধ্যে মহামারি যুদ্ধের সূচনা ঘটে যাকে তারকাম্যং যুদ্ধও বলে। এবার শত্রুর শত্রুকে মিত্র ভেবে অসুরগুরু শুক্রাচার্য চন্দ্রের পক্ষে হয়ে যান। যেহেতু বৃহস্পতি ছিলেন দেবগুরু, তাই সমগ্র দেবতা ওনারই পক্ষই স্বীকার করলেন। যুদ্ধটির ফলে নেমে আসে প্রলয়। এবার সৃষ্টির রচয়িতা ব্রহ্মা আর চুপ থাকতে পারলেন না। উনি হস্তক্ষেপ করে তারাকে জিজ্ঞাসা করলেন যে যেই শিশুটির তারা জন্ম দিয়েছেন, সে কার পুত্র — চন্দ্রের না বৃহস্পতির ? বহু জিজ্ঞাসা করার পর তারাদেবী স্বীকার করলেন যে এই শিশুটি চন্দ্রের পুত্র। চন্দ্র প্রসন্ন হয়ে শিশুটির নাম রাখলেন বুধ। বুধের গাম্ভীর্যপূর্ণ বুদ্ধির জন্য এনার এই নাম। পরবর্তীকালে চন্দ্রদেব বুধের দায়িত্ব সঁপে দেন ওনার প্রিয় পত্নী রোহিণীকে। তাই বুধদেবকে রৌহিণেয়ও বলা হয়।
শ্রীবুধের বাহন বহু চিত্রে সিংহ দেখানো হয়েছে।
আব্দুল মোছাব্বের চৌধুরী
ড. আব্দুল মোছাব্বের চৌধুরী হলেন বাংলাদেশের একজন প্রখ্যাত বিজ্ঞানী। বিজ্ঞান ও প্রযুক্তিতে অনন্য সাধারণ অবদানের জন্য ১৯৯৮ সালে তাকে “বিজ্ঞান ও প্রযুক্তিতে স্বাধীনতা পুরস্কার” প্রদান করা হয়।
"বাংলাদেশ, আমি ও উন্নত দেশসমূহ" শিরোনামে তার একটি আত্মজীবনীমূলক পুস্তক রয়েছে।
বিজ্ঞান ও প্রযুক্তি ক্ষেত্রে অসাধারণ অবদানের জন্য ১৯৯৮ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
পশ্চিম অস্ট্রেলিয়া
পশ্চিম অস্ট্রেলিয়া (; সংক্ষেপে WA) হলো অস্ট্রেলিয়ার এক-তৃতীয় অংশ নিয়ে অধিষ্ঠিত সমগ্র পশ্চিমাঞ্চলের অঙ্গরাজ্য। এর উত্তর ও পশ্চিম দিকে রয়েছে ভারত মহাসাগর; দক্ষিণে রয়েছে দক্ষিণ মহাসাগর ও "গ্রেট অস্ট্রেলিয়ান বাইট"। এর উত্তর-পূর্বাঞ্চলে রয়েছে অস্ট্রেলিয়ার উত্তরাঞ্চলীয় অঞ্চল অঙ্গরাজ্যের নগরীসমূহ এবং দক্ষিণ-পূর্বাঞ্চলে দক্ষিণ অস্ট্রেলিয়া অঙ্গরাজ্য অবস্থিত।পশ্চিম অস্ট্রেলিয়া ২৫,২৯,৮৭৫ বর্গ কিঃমিঃ (৯,৭৬,৭৯০ বর্গ মাইল) আয়তন নিয়ে বিস্তৃত অস্ট্রেলিয়ার সবচেয়ে বড় অঙ্গরাজ্য এবং রাশিয়ার সাখা প্রজাতন্ত্র অঙ্গরাজ্যের পর বিশ্বের মধ্যে দ্বিতীয় বৃহত্তম অঙ্গরাজ্য। এর গুরুত্বপূর্ণ শহরগুলো কিছুটা ঘনবসতিপূর্ণ। এই অঙ্গরাজ্যে রয়েছে মোট ২.৬ মিলিয়ন বাসিন্দা। যার ৯২% লোকজনই এর দক্ষিণ-পশ্চিমাঞ্চলের প্রান্তীয় শহরগুলোর বাসিন্দা। পুরো দেশের মাত্র ১১% লোকজন বসবাস করে এই অঙ্গরাজ্যটিতে।
জাতীয় পুরস্কার
জাতীয় পুরস্কার হলো যেকোন দেশ বা জাতীর জাতীয় জীবনের বিভিন্ন ক্ষেত্রে কৃতিত্বপূর্ণ অবদানের স্বীকৃতি হিসাবে ব্যক্তি এবং বিভিন্ন প্রতিষ্ঠানকে প্রদত্ত সম্মাননা সূচক পুরস্কার।
প্রদানকারীর উপর নির্ভর করে জাতীয় পুরস্কারকে দুইটি শ্রেণিতে বিভক্ত করা হয়ঃ
বাংলাদেশে সরকারিভাবে প্রদত্ত জাতীয় পুরস্কারগুলোর মধ্যে রয়েছেঃ
জাতীয় ক্রীড়া পুরস্কার
জাতীয় ক্রীড়া পুরস্কার হলো বাংলাদেশের একটি জাতীয় এবং বেসামরিক পুরস্কার। প্রতিবছর বাংলাদেশের ক্রীড়াঙ্গণের বিভিন্ন ক্ষেত্রে অসাধারণ অবদানের জন্য এই পুরস্কারটি প্রদান করা হয়।
বাংলাদেশের ক্রীড়াঙ্গনে অনন্য অবদান রাখার জন্য ১৯৭৬ সালে তত্কালীন রাষ্ট্রপতি জিয়াউর রহমান জাতীয় ক্রীড়া পুরস্কার প্রদান করা প্রবর্তন করেন। এরপর ছয় বছর নিয়মিত দেয়ার পর ১৯৮২ সাল থেকে এটি প্রদান বন্ধ হয়ে গেলেও ১৯৯৬ সাল থেকে আবার শুরু করা হয় পুরস্কার প্রদান করা।
ডাফেন মেজর
ডাফেন মেজর হচ্ছে ক্রমাগত অগ্নুৎপাত হওয়া একটি দ্বীপ; যা সান্তা ক্রুজ দ্বীপের উত্তরে এবং কলোনের আরচিপেলাগোস্থ বাল্ট্রা এয়ারপোর্টের পশ্চিমে অবস্থিত; এটি সাধারণত মানুষের কাছে গ্যালাপেগোস দ্বীপ বলে পরিচিত। এটা আগ্নেয়গিরি জ্বালামুখের পাথরের চাঁই দ্বারা নির্মিত। কোনো গাছ নেই এবং এর উচ্চতা সমুদ্রের পর্যন্ত উপরে।
যদিও বেশিরভাগ দর্শনার্থীর জন্য এটি সহজে প্রবেশাধিকার যোগ্য, কিন্তু ন্যাশনাল পার্কে তাদের প্রবেশ কঠোরভাবে নিষিদ্ধ। কারণ এই স্থান বৈজ্ঞানিক গবেষণার জন্য ব্যবহৃত হয়। ২০ বছরের বেশি সময় ধরে জীববিজ্ঞানী পিটার এবং রোজামারী গ্র্যান্টের দ্বারা ডারউইনের ফিঞ্চের উপর নিবিড় গবেষণা পরিচালিত হয়ে আসছে। তাঁরা ফিঞ্চের স্বভাব এবং জীবন চক্র পর্যবেক্ষণ ও পরীক্ষা করে দেখেছেন। এর ফলে যে ফলাফল বের হয়ে এসেছে তা নিঃসন্দেহে ডারউইনের বিবর্তন তত্বকে সমর্থন করে। তাদের প্রচেষ্টা নিয়ে লিখিত বই- "দ্য বিক অব দ্য ফিঞ্চেস" পুলিৎজার পুরস্কার পেয়েছে।
ডাফেন বিভিন্ন ধরনের পাখি; যেমন: গ্যালাপেগোস মার্টিন, ব্লু-ফুটেড বুবি, নাযকা বুবি, শর্ট-ইয়ার্ড পেঁচা, রেড-বিল্ড ট্রপিকবার্ড এবং ম্যাগনিফিসেন্ট ফ্রাইগেটবার্ড এর আবাসস্থল।
অ্যালেক হারউড
আলেকজান্ডার অ্যালেক হারউড (; জন্ম: ১৭ জুন, ১৯০২ - মৃত্যু: ২৬ সেপ্টেম্বর, ১৯৮২) কুইন্সল্যান্ডের ক্যাঙ্গারু পয়েন্টে জন্মগ্রহণকারী প্রথিতযশা অস্ট্রেলীয় ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৩০ থেকে ১৯৩১ সময়কালে অস্ট্রেলিয়ার পক্ষে দুই টেস্টে অংশগ্রহণের সুযোগ ঘটে তাঁর। ঘরোয়া প্রথম-শ্রেণীর ক্রিকেটে কুইন্সল্যান্ডের প্রতিনিধিত্ব করেছেন। দলে তিনি মূলতঃ ডানহাতে মিডিয়াম কিংবা ডানহাতে অফ ব্রেক বোলিংয়ে পারদর্শীতা দেখিয়েছেন। এছাড়াও নিচেরসারিতে ডানহাতে ব্যাটিংয়ে দক্ষতা প্রদর্শন করেছেন অ্যালেক হারউড।
বৈচিত্র্যধর্মী বোলিং কৌশলের জন্য ব্যাপক পরিচিতি পান। মাত্র কয়েক পা দৌঁড়ে বল পিচে ফেলতেন। ১৯৩০-৩১ মৌসুমে অস্ট্রেলিয়া ক্রিকেট দলের পক্ষে খেলার জন্য আমন্ত্রিত হন। দুই টেস্টে মানানসই বোলিং করা স্বত্বেও আঘাতপ্রাপ্ত খেলোয়াড়ের আরোগ্যহেতু তাঁকে পুণরায় মাঠের বাইরে অবস্থান করতে হয়।
ব্যক্তিগত জীবনে বিবাহিত ছিলেন আলেক হারউড। নর্মা নাম্নী এক রমণীর পাণিগ্রহণ করেন। এ দম্পতির জেনেট, রোজ ও ফিলিপ নামের তিন সন্তান ছিল। ২৬ সেপ্টেম্বর, ১৯৮২ তারিখে ৮০ বছর বয়সে নিউ সাউথ ওয়েলসের কফস হারবারে তাঁর দেহাবসান ঘটে।
মণীন্দ্রনাথ নায়েক
মণীন্দ্রনাথ নায়েক (৩০.০৬.১২৯৭ বঙ্গাব্দ - ২৪.১২.১৩৮২ বঙ্গাব্দ) একজন ভারতের স্বাধীনতা আন্দোলনকারী বিপ্লবী ও সমাজকর্মী।
মণীন্দ্রনাথ নায়েক চন্দননগরে, হুগলী জেলায় মামা রাজেন্দ্রনাথ নন্দীর বাড়ি জন্মগ্রহন করেন। তার পিতার নাম ছিল ভূষনচন্দ্র নায়েক। মণীন্দ্রনাথই ছিলেন চন্দনগরের প্রথম বিজ্ঞানে স্নাতক। ১৯১৩ সালে স্কটিশ চার্চ কলেজ, কলকাতা থেকে বি এসসি পাশ করেন। বিপ্লবী সংগঠনের সাথে যোগাযোগ আছে এই সন্দেহে পুলিশ রিপোর্টের ফলে প্রেসিডেন্সী কলেজে এম এসসি তে ভর্তি হতে পারেননি।
মণীন্দ্রনাথ মানিকতলা বোমা মামলার আগেই নিজে নারকেলের খোলায় বোমা বানানো শিখেছিলেন স্থানীয় ডাক্তার নগেন ঘোষের কাছ থেকে। পরে কলিকাতায় রিপন কলেজের রসায়নের অধ্যাপক সুরেশ চন্দ্র দত্তের কাছে উন্নত মানের বোমা তৈরির কৌশল শেখেন। বিপ্লবী রাসবিহারী বসু তার তৈরী বোমা লাহোর, দিল্লী ও মীরাটে পাঠান। বড়লাট হার্ডিংসকে যে বোমাটি ছুড়েছিলেন বসন্ত বিশ্বাস সেটি তারই তৈরী। মণীন্দ্রনাথ চন্দনগরে ফরাসী উপনিবেশের বাসিন্দা হওয়ায় ব্রিটিশ পুলিশ তাকে কোনদিনই ধরতে পারেনি। টানা পাঁচ বছর তিনি শহরের বাইরে যাননি। রাজাবাজারে অমৃতলাল হাজরাকে তিনি বোমা তৈরিতে সহায়তা করতেন। অমৃতলাল ধরা পড়লেও তিনি অল্পের জন্যে পালিয়ে যান। রডা কোম্পানীর অস্ত্র লুঠ হলে তার দায়িত্ব পড়ে সেগুলি গোপনে লুকিয়ে রাখার।
১৯১৯ সালে ফ্রেঞ্চ ইন্ডিয়া লেজিসলেটিভ এসেম্বলির সদস্য নির্বাচিত হন ও পরের বছর অধিবেশনে যোগ দিতে পন্ডিচেরী যান। এই সময় ঋষি অরবিন্দ ঘোষের সাথে তার ঘণিষ্ঠতা হয়। অরবিন্দ মতিলাল রায়কে ফরাসী ভাষায় যে বিপুল পত্রাবলী লেখেন তা অনুবাদ করতেন মণীন্দ্রনাথ। প্রবর্তক সংঘর উন্নয়নমূলক কাজে দীর্ঘদিন যুক্ত ছিলেন তিনি। কলকাতায় প্রতিষ্ঠানের কাজকর্ম দেখা ও প্রবর্তক পত্রিকা সম্পাদনা করতেন তিনি।
হাজীগঞ্জ পৌরসভা
হাজীগঞ্জ পৌরসভা বাংলাদেশের হাজীগঞ্জ উপজেলার অন্তর্গত একটি পৌরসভা।
হাজীগঞ্জ পৌরসভার উত্তরে চাঁদপুর জেলার কচুয়া উপজেলা, পূর্ব ও দক্ষিণে শাহরাস্তি উপজেলা, পশ্চিমে চাঁদপুর মডেল থানা এবং দক্ষিণে লক্ষ্মীপুর জেলার রামগঞ্জ উপজেলা ও নোয়াখালী জেলার চাটখীল উপজেলা অবস্থিত।
এই পৌরসভার আয়তন ১৮৯.৯ বর্গ কি. মি। হাজীগঞ্জ উপজেলাসহ ও অন্যান্য মৌজা নিয়ে গঠিত।
চাঁদপুর জেলায় সর্বমোট পৌরসভা ৭(সাত)টি। এই সাতটি পৌরসভার মধ্যে একটি হলো হাজীগঞ্জ পৌরসভা। হাজীগঞ্জ পৌরসভাটি ১৯৮৫ সালের ১৪ মার্চ প্রতিষ্ঠিত হয়। পৌরসভাটি ১৯৮৫ সালে গঠন হওয়ার পর থেকে ১৯৯৮ সাল পর্যন্ত 'গ' শ্রেণিভুক্ত ছিল। তারপর ১৯৯৮ সালের ১২ মে 'গ' শ্রেণি থেকে 'খ' শ্রেণিতে উত্তীর্ণ হয়। আবার ১২ জুলাই ২০০৪ সালে এটি 'খ' শ্রেণি থেকে 'ক' শ্রেণিতে উত্তির্ণ হয়। হাজীগঞ্জ পৌরসভা প্রতিষ্ঠিত হওয়ার সময় ১৩.৫০ বর্গ কি. মি. ছিল। পরবর্তীতে ২০০৩ সালের ১৫ ডিসেম্বর ১৮.৫০ বর্গ কি. মি. নিয়ে পৌরসভাটি আরো সম্প্রসারিত হয়।
এই পৌরসভাটি ১২টি ওয়ার্ড নিয়ে গঠিত।
পৌর ভবন-০১টি, উপজেলা পরিষদ-০১টি, থানা পুলিশ ষ্টেশন-০১টি, উপজেলা স্বাস্থ্য কমপ্লেক্স-০১টি, পল্লী বিদ্যুত সমিতি-০১টি, পিটিআই-০১টি, সাব রেজিষ্টি অফিস-০১টি, ফায়ার সাভির্স ষ্টেশন-০১টি, টেলিফোন এক্সচেঞ্চ-০১টি, পৌর ভূমি অফিস-০১টি, কেন্দ্রীয় সমবায় সমিতি-০১টি, উপ-বিভাগীয় প্রকল্প (সওজ) অফিস-০১টি, ব্যাংক ১৭টি, জীবন বীমা (স: ও বে: স:) ২৮ টি, এনজিও ২২টি ও পোষ্ট অফিস-০১টি।
হাজীগঞ্জ পৌরসভার জনসংখ্যার মধ্যে ৫১,২৫০ জন পুরুষ, ৫০,৩২০ জন মহিলা, সর্বমোট ১,০১,৫৭০ জন।হাজীগঞ্জ পৌরসভার গড়ে শিক্ষার হার ৬৮%। রেমিটেন্স। Bankহাজীগঞ্জ পৌরসভার নির্বাচনে সংসদীয় আসন হলো চাঁদপুর-৫ (জাতীয় সংসদের নির্বাচনী এলাকা)
গোলাম মোর্তজা (ক্রিকেটার)
গোলাম মোর্তজা (জন্ম ২৩মে ১৯৮০) একজন সাবেক বাংলাদেশি প্রথম-শ্রেণী এবং লিস্ট এ ক্রিকেটার। তার জন্ম রাজশাহীতে। তিনি একজন উইকেট-রক্ষক এবং নিচের দিকে নামা ডনহাতি ব্যাটসম্যান হিসেবে খেলতেন। তার প্রথম শ্রেণীর ক্রিকেটে অভিষেক হয় চট্টগ্রাম বিভাগের পক্ষে ২০০০-০১ মৌসুমে। পরবর্তীতে তিনি রাজশাহী বিভাগে খেলেন আর সবশেষে ২০০৫-০৬ মৌসুমে সিলেট বিভাগের হয়ে খেলেন। তিনি ৬৮টি ক্যাচ তালুবন্দি করেন উইকেটের পেছনে থেকে এবং ১২টি স্ট্যাম্পিং সম্পন্ন করেন প্রথম শ্রেণীর ক্রিকেটে। পাশাপাশি তার একটি অর্ধ-শতকও রয়েছে।
মো চু
মো চু ভূটানের একটি প্রধান নদী। জংখা ভাষায় "চু" শব্দটি বলতে বোঝায় "নদী" বা "পানি"। জংখা ভূটানের জাতীয় ও সরকারি ভাষা। এ নদীর জন্ম ভূটান এবং তিব্বতের সীমান্তের কাছে গাসা জংখাগ জেলায়। সেখান থেকে , মো নদী স্বাভাবিকভাবেই দক্ষিণে বয়ে গেছে ভূটানের মধ্যাঞ্চল পুনাখার দিকে, যেখানে সেটি মিলেছে উত্তরপূর্ব থেকে আসা ফো নদীর সাথে। পুনাখা ডিজং এর পরপরই মো আর ফো এর স্রোতধারা একত্রে মিলেছে। পুনাখা ডিজং হল দ্রাতশ্যাং লেন্তশগের (কেন্দ্রীয় বৌদ্ধ মূর্তি) এবং জে খেনপোর শীতের দেশ। এই মিলিত স্রোত গিয়ে যুক্ত হয়েছে ওয়াংডু ফোডরাং শহরের কাছে ডাং নদীর সাথে আর সেখান থেকে নদীর নতুন নাম হয়েছে পুনা সাং নদী। এ নদী দাগনা ও সিরাং জেলার মধ্য দিয়ে বয়ে চলে। কালিখোলা শহরের কাছ দিয়ে ভূটান ত্যাগ করার সময়, এই নদী ভারতের আসামে প্রবেশ করে সঙ্কোশ নামে। সঙ্কোশ সবশেষে গিয়ে মিলে যায় ব্রহ্মপুত্র নদে।
রুবি বার্নহিল
রুবি বার্নহিল (জন্ম জুলাই ২০০৪) একজন ব্রিটিশ অভিনেত্রী। তিনি ২০১৬ সালে জনপ্রিয় মার্কিন চলচ্চিত্র পরিচালক স্টিভেন স্পিলবার্গ এর পরিচালিত কল্পনাপ্রবণ অপ্রত্যাশিত ঘটনাসম্পন্ন চলচ্চিত্র "দ্য বিএফজিতে" মূল ভূমিকায় "সোফি" নামক চরিত্রে অভিনয় করেন।
বার্নহিলের জন্ম, ইংল্যান্ডের অমেট্রোপলিটন প্রদেশ চেশ্যায়ার এর ক্নাটসফোর্ড শহরে। তিনি চেশ্যায়ার-এ তার পিতা-মাতা এবং তার ছোট বোনের সাথে বসবাস করেন, এবং তিনি স্থানীয় কিশোর নাট্যশালার একজন সদস্য। তার বাবা অভিনেতা পল বার্নহিল।
কচুয়া পৌরসভা
কচুয়া পৌরসভা বাংলাদেশের কচুয়া উপজেলার অন্তর্গত একটি পৌরসভা।
কচুয়া পৌরসভাটির উত্তরে দাউদকান্দি ও চান্দিনা উপজেলা, দক্ষিণে হাজীগঞ্জ ও শাহরাস্তি পৌরসভা, পূর্বে বরুড়া ও চান্দিনা উপজেলা, পশ্চিমে মতলব পৌরসভা ও দাউদকান্দি উপজেলা অবস্থিত।
এই পৌরসভার আয়তন ১১.২১ বর্গ কি. মি। কচুয়া উপজেলাসহ ও অন্যান্য মৌজা নিয়ে গঠিত।
চাঁদপুর জেলায় সর্বমোট পৌরসভা ৭(সাত)টি। এই সাতটি পৌরসভার মধ্যে একটি হলো কচুয়া পৌরসভা। কচুয়া পৌরসভাটি ১৯৯৮ সালের ১০ মে প্রতিষ্ঠিত হয়। পৌরসভাটি ২০১৫ সালের ০২ সেপ্টেম্বর 'ক' শ্রেণিতে উত্তীর্ণ হয়। কচুয়া পৌরসভাটি প্রায় ১১.২১ বর্গ কি. মি. আয়তন। এই পৌরসভায় কোনো শিল্প কারখানা না থাকায় এবং সরকারী অনুদানও কম পাওয়াতে এখানকার রাস্তাঘাট ও অন্যান্য দিক তেমন উন্নত নয়। এই পৌরসভায় আয়ের তুলনায় জনবল বেশী। তাই বিভিন্ন ভাতাদি (আনুতোষিক ও ভবিষ্যত তহবিল) এবং মেয়র ও কাউন্সিলরগণের বকেয়া ও সম্মানী ভাতা পরিশোধ করা যাচ্ছে না। এই পৌরসভায় একটি জীপ গাড়ি, একটি গার্ভেজ গাড়ি ও দুইটি রোড রোলার আছে।
এই পৌরসভাটি ০৯টি ওয়ার্ড নিয়ে গঠিত।
কচুয়া পৌরসভার জনসংখ্যা পুরুষ-১৩,৩৭১ জন ও মহিলা- ১৩,৬৫৩ জন, সর্বমোট ২৭,০২৪ জন।
কচুয়া পৌরসভার আনুমানিক শিক্ষার হার ৬৩.৮%।
কৃষি, ব্যবসা ও বৈদেশিক রেমিটেন্স।
হাজীগঞ্জ পৌরসভার নির্বাচনে সংসদীয় আসন হলো চাঁদপুর-১ (জাতীয় সংসদের নির্বাচনী এলাকা)
শাহরাস্তি পৌরসভা
শাহরাস্তি পৌরসভা বাংলাদেশের শাহরাস্তি উপজেলার অন্তর্গত একটি পৌরসভা।
শাহরাস্তি পৌরসভার উত্তরে চাঁদপুর জেলার কচুয়া ও কুমিল্লা জেলার বরুড়া উপজেলা, দক্ষিণে নোয়াখালী ও লক্ষ্মীপুর জেলার চাটখিল ও রামগঞ্জ উপজেলা, দক্ষিণ পূর্বকোন বেগমগঞ্জ উপজেলা, পূর্বে কুমিল্লা জেলার লাকসাম ও মনোহরগঞ্জ উপজেলা, পশ্চিমে হাজীগঞ্জ উপজেলা অবস্থিত।
এই পৌরসভার আয়তন ১.৮৬০ বর্গ কি. মি। শাহরাস্তি উপজেলাসহ ও অন্যান্য মৌজা নিয়ে গঠিত।
চাঁদপুর জেলায় সর্বমোট পৌরসভা ৭(সাত)টি। এই সাতটি পৌরসভার মধ্যে একটি হলো শাহরাস্তি পৌরসভা। শাহরাস্তি পৌরসভাটি ১৯৯৮ সালের ১৫ অক্টোবর প্রতিষ্ঠিত হয়। পৌরসভাটি প্রতিষ্ঠিত হওয়ার পর 'গ' শ্রেণিভুক্ত ছিল। পরে ২০১২ সালের ১১ জুলাই পৌরসভাটি 'খ' শ্রেণিভুক্ত হয়। পরবর্তীতে পৌরসভাটি ২০১৪ সালের ২৩শে জুন 'ক' শ্রেণিতে উত্তীর্ণ হয়। শাহরাস্তি পৌরসভাটি প্রায় ৩.৫০ বর্গ কি. মি. আয়তন। বিখ্যাত পীরেকামেল রাস্তি (রা:) সাহবে এর নামানুসারে অত্র উপজলো ও পৌরসভার নাম করণ হয়েছে শাহরাস্তি হিসেবে। এখানে শ্রী শ্রী মহের কালীবাড়ি হিন্দু ধর্মালম্বীদরে জন্যে তীর্থস্থান হিসেবে পরিচিত। এখানে কালী পূজার সময় দেশ-বিদেশের ‌প্রায় লক্ষাধিক লোকের সমাগম ঘটে।
এই পৌরসভাটি প্রথমে ৯টি ওয়ার্ড নিয়ে গঠিত হয়। পরবর্তীতে আরো ৩টি ওয়ার্ড বেড়ে ১২টি ওয়ার্ডে রূপান্তরিত হয়।
শাহরাস্তি পৌরসভার জনসংখ্যা পুরুষ-১৩,৫৫০ জন ও মহিলা- ১৪,৩৫৫ জন, সর্বমোট ৬২,৬৫০ জন।
৯৩.৪ শতাংশ।কৃষি, ব্যবসা ও বৈদেশিক রেমিটেন্স।
শাহরাস্তি পৌরসভার নির্বাচনে সংসদীয় আসন হলো চাঁদপুর-৫ (জাতীয় সংসদের নির্বাচনী এলাকা)
উর্দুজ জেলা
উর্দুজ জেলা পূর্ব আফগানিস্তানের বাদাখশন প্রদেশের ২৮ টি জেলার মধ্যে অন্যতম একটি জেলা। ২০০৫ সালে বাহারক জেলার অংশ হিসেবে জেলাটি গঠণ করা হয় এবং এখানকার জনসংখ্যার প্রায় ১৭,০০০ বাসিন্দাদের বনবসতি রয়েছে। জেলাটির মোট আয়তন ৯২৯ বর্গ কিলোমিটার। ৪৫ টি গ্রাম এটির জেলা সীমানায় অবস্থিত। জাতিগত লোক বলতে এখানে ৯০% তাজিক এবং ১০% উজবেক বসবাস রয়েছে।
জওহরলাল নেহেরু স্টেডিয়াম, দিল্লি
জওহরলাল নেহেরু স্টেডিয়াম নতুন দিল্লি শহরের তথা ভারতের অন্যতম প্রধান স্টেডিয়াম। ফুটবলের পাশাপাশি অ্যাথলেটিক্স গেমসের জন্য এই স্টেডিয়াম ব্যবহৃত হয়।
২০১১ সালে টুর্নামেন্টের মূল ভেন্যু হিসেবে ব্যবহৃত হয়।
মুন্সী সিদ্দীক আহমদ
ড. মুন্সী সিদ্দীক আহমদ (১৯২৮ - ১৯ অক্টোবর ২০১১) হলেন বাংলাদেশের একজন প্রখ্যাত ধান বিজ্ঞানী। বিজ্ঞান ও প্রযুক্তিতে অনন্য সাধারণ অবদানের জন্য ১৯৯৭ সালে তাকে “বিজ্ঞান ও প্রযুক্তিতে স্বাধীনতা পুরস্কার” প্রদান করা হয়।
ড.মুন্সী সিদ্দীক আহমেদ ১৯৪৬ সালে ফরিদপুরের রাজেন্দ্রপুর সরকারী কলেজ থেকে আইএসসি পরীক্ষায় পাশ করে ঢাকায় চলে আসেন। এরপর ঢাকা বিশ্ববিদ্যালয় এর কৃষি অনুষদের অধীনে বাংলাদেশ কৃষি ইনস্টিটিউট (বি এ আই) (বর্তমানে শেরেবাংলা কৃষি বিশ্ববিদ্যালয়) থেকে ১৯৪৯ সালে বি এসসি এজি (সম্মান) ডিগ্রী অর্জন করেন। তিনি ১৯৫৬ সালে ঢাকা বিশ্ববিদ্যালয় থেকে ক্রপ বোটানিতে এম এস করেন এবং টেক্সাস এগ্রিকালচার এন্ড মেডিকেল কলেজ থেকে ১৯৬৮সালে জেনেটিক্স এন্ড প্লান্ট ব্রিডিং এ পিএইচ ডি ডিগ্রী লাভ করেন।
তিনি বাংলাদেশ ধান গবেষণা ইন্সটিটিউটের "সহযোগী পরিচালক" হিসাবে কর্মরত ছিলেন।
বিজ্ঞান ও প্রযুক্তি ক্ষেত্রে অসাধারণ অবদানের জন্য ১৯৯৭ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। এছাড়াও, ধান গবেষণায় বিশেষ অবদানের জন্য তিনি জেবুন্নেসা - কাজী মাহাবুবুল্লাহ্ ট্রাস্ট স্বর্ণ পদক এবং বঙ্গবন্ধু কৃষি পদকও লাভ করেছিলেন। ১৯৬৯ সালে পাকিস্তান সরকার তাকে তমঘা-এ-পাকিস্তান পদক প্রদান করলেও ১৯৭১ সালে তিনি এই সম্মাননা প্রত্যাখান করেন স্বাধীকার আন্দোলনের প্রতি সংহতি জানিয়ে।
ইফতেলী সুফলা জেলা
ইফতেলী সুফলা জেলা পূর্ব আফগানিস্তানের বাদাখশন প্রদেশের ২৯ টি জেলার মধ্যে অন্যতম একটি জেলা। ২০০৫ সালে এটি ফয়জাবাদ জেলার একটি অংশ হিসেবে গঠণ করা হয়েছিল এবং এখানকার জনসংখ্যা প্রায় ৩৯,০০০ এর উপরে বাসিন্দাদের বসতবাড়ি রয়েছে।
ইয়ামগন জেলা
ইয়ামগন জেলা পূর্ব আফগানিস্তানের বাদাখশন প্রদেশের ২৯ টি জেলার মধ্যে অন্যতম একটি জেলা। ২০০৫ সালে এটি বাহারক জেলার অংশ হিসেবে গঠণ করা হয়েছিল এবং এখানকার জনসংখ্যা প্রায় ২০,০০০ এর উপরে বাসিন্দাদের বসতবাড়ি রয়েছে। এখানকার অধিকাংশ লোকজন ইসমাইলি সম্প্রদায়ের।
দক্ষিণ এশিয়ার ইতিহাসের রূপরেখা
দক্ষিণ এশিয়ার ইতিহাস – দক্ষিণ এশিয়া ভারত উপমহাদেশ অন্তর্গত সমসাময়িক রাজনৈতিক সত্তা এবং এর সাথে সম্পৃক্ত দ্বীপকে কেন্দ্র করে গড়ে ওঠে। ফলে দক্ষিণ এশিয়ার ইতিহাস হল ভারত, পাকিস্তান, বাংলাদেশ, নেপাল, আফগানিস্তান, ভুটান এবং দ্বীপরাষ্ট্র শ্রীলঙ্কা ও মালদ্বীপের ইতিহাস।
দক্ষিণ এশিয়ার প্রস্তর যুগ   (৫০০০০–৩০০০ খ্রিস্টপূর্বাব্দ)
ব্রোঞ্জ যুগীয় ভারত   (৩০০০–১৩০০ খ্রিস্টপূর্বাব্দ)
লৌহ যুগীয় ভারত   (১২০০–২৩০ খ্রিস্টপূর্বাব্দ)
ভারতের আদি মধ্যযুগীয় রাজ্যসমূহ   (২৩০ খ্রিস্টপূর্বাব্দ–১২৭৯ খ্রিস্টাব্দ)
Late medieval period   (১২০৬–১৫৯৬)
প্রারম্ভিক আধুনিক যুগ   (১৫২৬–১৮৫৮)
ঔপনিবেশিক ভারত   (১৫১০–১৯৬১ খ্রিস্টাব্দ)
Kingdoms of Sri Lanka
সোহানুর রহমান সোহান
সোহানুর রহমান সোহান হলেন একজন বাংলাদেশী চলচ্চিত্র পরিচালক। তিনি শিবলি সাদিকের সহকারী হিসেবে তার চলচ্চিত্র কর্মজীবন শুরু করেন। তার পরিচালিত প্রথম চলচ্চিত্র "বিশ্বাস অবিশ্বাস" (১৯৮৮)। তিনি মূলত প্রণয়ধর্মী চলচ্চিত্র পরিচালনা করে থাকেন। তার পরিচালিত উল্লেখযোগ্য চলচ্চিত্র হল "কেয়ামত থেকে কেয়ামত" (১৯৯৩), "স্বজন" (১৯৯৬), "আমার ঘর আমার বেহেশত", অনন্ত ভালবাসা (১৯৯৯)। তিনি বর্তমানে ইউনিভার্সেল পারফর্মিং আর্টস ইনস্টিটিউটের অধ্যক্ষ হিসেবে কর্মরত রয়েছেন।
সোহান ১৯৭৭ সালে পরিচালক শিবলি সাদিকের সহকারী হিসেবে তার চলচ্চিত্র কর্মজীবন শুরু করেন। পরবর্তীতে তিনি শহীদুল হক খানের "কলমিলতা" (১৯৮১), এজে মিন্টুর "অশান্তি" (১৯৮৬) ও শিবলি সাদিকের "ভেজা চোখ" (১৯৮৮) চলচ্চিত্রে সহকারী হিসেবে কাজ করেন। একক ও প্রধান পরিচালক হিসেবে তার প্রথম চলচ্চিত্র "বিশ্বাস অবিশ্বাস" (১৯৮৮)। পরিচালনায় তার প্রথম সফলতা আসে "কেয়ামত থেকে কেয়ামত" (১৯৯৩) দিয়ে। এটি হিন্দি "কেয়ামত সে কেয়ামত থক" (১৯৮৮) এর পুনঃনির্মাণ।
২০১৮ ইন্ডিয়ান প্রিমিয়ার লীগ
২০১৮ ইন্ডিয়ান প্রিমিয়ার লীগ (আইপিএল ১১ নামেও পরিচিত) হচ্ছে ইন্ডিয়ান প্রিমিয়ার লীগের ১১তম আসর, এটি হচ্ছে একটি পেশাদার টুয়েন্টি২০ ক্রিকেট লীগ যেটি ২০০৮ সালে ভারতীয় ক্রিকেট নিয়ন্ত্রণ বোর্ড দ্বারা প্রতিষ্ঠিত হয়েছিল। এই আসরটি ২০১৮ সালের ৭ এপ্রিল হতে ২৭ মে পর্যন্ত আয়োজিত হবে। ২০১৩ সালে এক খেলায় স্পট ফিক্সিংয়ে জড়িত থাকার কারণে ২ বছর স্থগিত থাকার পর, এই আসরে চেন্নাই সুপার কিংস এবং রাজস্থান রয়্যালস পুনরায় খেলবে।
২০১৮ থেকে শুরু করে পাঁচ বছরের জন্য স্টার স্পোর্টস ₹১৬,৩৪৭.৫ কোটি ($২.৫৫ বিলিয়ন ডলার) ইন্ডিয়ান প্রিমিয়ার লীগের মিডিয়া অধিকার অর্জন করেছে।
সবকয়টি দল সর্বোচ্চ ৫টি খেলোয়াড় নিজেদের কাছে রক্ষিত রাখতে পারবে। এটি হয় সরাসরি রক্ষণ বা মিলের অধিকারের মাধ্যমে করতে পারবে। সরাসরি রক্ষনে সর্বোচ্চ ৩টি খেলোয়াড় রাখতে পারবে। 
খেলোয়াড়দের এইরূপে সংরক্ষন করা যাবে :
২০১৮-র ৪ জানুয়ারির মধ্যে আইপিএলের আট দলকে জানিয়ে দিতে হবে কোন কোন খেলোয়াড়কে তারা রেখে দিচ্ছে।
এই মৌসুমে প্রতিটি দল সর্বোচ্চ ৮০ কোটি টাকা খরচ করতে পারবে। যদি কোনো দল ৩ জন খেলোয়াড় ধরে রাখে সেই ক্ষেত্রে খরচ হবে :
সর্বমোট ৩৩ কোটি।
যদি কোনো দল ২ জন খেলোয়াড় ধরে রাখে সেই ক্ষেত্রে খরচ হবে :
সর্বমোট ২১ কোটি।
নূন্যতম ১৮ টি খেলোয়াড় থেকে সর্বোচ্চ ২৫ টি খেলোয়াড় একটি দলে থাকতে পারে। সর্বোচ্চ ৮ জন বিদেশী থাকতে পারবে একটি দলে।২০১৮ ইন্ডিয়ান প্রিমিয়ার লীগ
যয়ন জেলা
যয়ন জেলা পূর্ব আফগানিস্তানের বাদাখশন প্রদেশের ২8 টি জেলার মধ্যে অন্যতম একটি জেলা। ২০০৫ সালে এটি রাঘিন্তান জেলার অংশ হিসেবে গঠণ করা হয়েছিল এবং এখানকার জনসংখ্যা প্রায় ২০,০০০ এর উপরে বাসিন্দাদের বসতবাড়ি রয়েছে।
জিবাক জেলা
জিবাক জেলা আফগানিস্তানের উত্তর-পূর্বাঞ্চলের বাদাখশন প্রদেশের ২৯ টি জেলার মধ্যে অন্যতম একটি জেলা। এখানকার জনসংখ্যা প্রায় ৭,০০০ এর উপরে বাসিন্দাদের বসতবাড়ি রয়েছে। জিবাক জেলার রাজধানী জুড়ে অধিকাংশ জিবাক সম্প্রদায়ের লোকজন বসবাস করে থাকে। অনেকে সাঙ্গেলচি-ইশকাশমি ভাষাকে জিবাকি নামেও উল্লেখ করে থাকেন যেখানে জেলাগুলির মানুষজন স্বাভাবিকভাবে কথা বলে থাকেন।
আবু জায়েদ
আবু জায়েদ চৌধুরী (জন্ম ২ আগষ্ট ১৯৯৩) একজন বাংলাদেশি ঘরোয়া ক্রিকেটার, যিনি সিলেট বিভাগ এর হয়ে খেলে থাকেন। তিনি ২০১৬-১৭ জাতীয় ক্রিকেট লিগ প্রতিযোগিতার ২৯টি উইকেট নিয়ে শীর্ষ উইকেট শিকারী ছিলেন। তিনি বর্তমানে বাংলাদেশ প্রিমিয়ার লিগ বিপিএল এর ২০১৭ সালের আসরে খুলনা টাইটানস এর হয়ে খেলছেন।
চিত্রা এক্সপ্রেস
চিত্রা এক্সপ্রেস হলো ঢাকা-খুলনা পথে চলাচলকারী আন্তনগর এক্সপ্রেস ট্রেন। চিত্রা ট্রেনটি ব্রডগেজ বগিতে ঢাকা থেকে খুলনা পথে চলাচল করে। ট্রেনটিতে মোট ১২টি বগি এবং আসনসংখ্যা ৮৮১টি। ট্রেনটিতে দুটি করে শীতাতপনিয়ন্ত্রিত (এসি) কেবিন ও এসি চেয়ার কামরা আছে। বিভিন্ন দিবসে ট্রেনটিতে অতিরিক্ত বগি সংযোজন করা হয়।
দর্শনার নিম্নস্থল থেকে উৎপন্ন হয়ে দক্ষিণ-পূর্ব দিকে প্রবাহিত চিত্রা নদীর নামানুসারে এর নামকরণ করা হয়।
ঢাকা থেকে ছাড়ে সন্ধ্যা ৭:০০ মিনিটে এবং খুলনা থেকে ছাড়ে সকাল ৮:৩০ মিনিটে। সাপ্তাহিক বন্ধের দিন সোমবার।
খুলনা-
নওয়াপড়া-
যশোর-
কোটচাঁদপুর-
দর্শনা হল্ট-
চুয়াডাঙ্গা-
আলমডাঙ্গা-
পোড়াদহ-
মীরপুর-
ভেড়ামারা-
ঈশ্বরদী-
চাটমোহর-
বড়ালব্রীজ-
উল্লাপাড়া-
শহীদ এম মনসুর আলী-
বঙ্গবন্ধু সেতু পূর্ব-
টাঙ্গাইল-
মির্জাপুর-
জয়দেবপুর-
বিমানবন্দর-
ঢাকা কমলাপুর-
খালেদা আক্তার কল্পনা
খালেদা আক্তার কল্পনা (জন্ম: ৩ সেপ্টেম্বর ১৯৫৩) হলেন একজন বাংলাদেশী অভিনেত্রী। ১৯৮৯ সালে "জিনের বাদশা" চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার লাভ করেন।
সৈয়দ মোহাম্মদ হোসেন
বিচারপতি সৈয়দ মোহাম্মদ হোসেন (১৯২৮ - ২ এপ্রিল ১৯৮৬) হলেন বাংলাদেশের একজন প্রখ্যাত আইনজীবী। পেশাগত জীবনে অনন্য সাধারণ অবদানের জন্য ১৯৯৭ সালে তাকে “সমাজসেবায় স্বাধীনতা পুরস্কার” প্রদান করা হয়।
তিনি বাংলাদেশ সুপ্রিম কোর্টের "বিচারপতি" হিসাবে কর্মরত ছিলেন।
"বাংলার কথা" শিরোনামে তার একটি গ্রন্থ রয়েছে।
আইনের শাসন প্রতিষ্ঠায় অসাধারণ অবদানের জন্য ১৯৯৭ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
মেধস মুনির আশ্রম
মেধস মুনির আশ্রম বোয়ালখালী উপজেলায় করলডেঙ্গা পাহাড়ে অবস্থিত একটি গুরুত্বপূর্ণ হিন্দু তীর্থভূমি। বিশেষত বাঙালি হিন্দুর কাছে এটি একটি জনপ্রিয় তীর্থ।
মার্কেন্ড পুরান, শ্রীশ্রীচণ্ডী বা দেবীমাহাত্ম্যম্ বা দেবীভাগবত পূরণে উল্লেখ রয়েছে ঋষি মেধসের এই আশ্রমের। মার্কেন্ড পুরান অনুযায়ী দেবী দুর্গা মর্তলোকে সর্ব প্রথম এই ঋষি মেধসের আশ্রমে অবতীর্ণ হন। ঋষি মেধসের এই আশ্রম অবিভক্ত বঙ্গএর চট্টগ্রামে অবস্থিত। শ্রীশ্রীচণ্ডী গ্রন্থে কথিত রয়েছে, রাজা সুরথ ও বৈশ্য সমাধি মহর্ষি মার্কেন্ডের কাছেই প্রথম দেবীমাহাত্ম্যম্ এর পাঠ নেন এবং এই স্থানে প্রথম দুর্গাপুজো করেন।
বরিশালের গৈলা অঞ্চলের পণ্ডিত জগবন্ধু চক্রবর্তীর বাড়িতে ১২৬৬ বঙ্গাব্দে ২৫ অগ্রহায়ণ মাসে চন্দ্রশেখর নামে একপুত্র সন্তানের জন্ম হয় । জন্মের দু’বছর পর জগবন্ধু মারা যান। মায়ের অনুরোধে চন্দ্রশেখর ১৪ বছর বয়সে বিয়ে করেন মাদারীপুরের রাম নারায়ণ পাঠকের কন্যা বিধুমুখীকে। ছয় মাস পর মারা যান স্ত্রী। এর কিছুদিন পর মাও মারা যান। সংসারে আপন বলতে আর কেউ রইল না। একাকীত্ব জীবনে এসে চন্দ্রশেখর নানা বেদ শাস্ত্র পাঠ করে হয়ে ওঠেন পরিচিত পণ্ডিত। তখন নাম হলো শীতলচন্দ্র। তিনি মাদারীপুরে প্রতিষ্ঠা করেন সংস্কৃত কলেজসহ নানা শিক্ষাপ্রতিষ্ঠান। পরবর্তীতে যোগীপুরুষ স্বামী সত্যানন্দের সাথে সাক্ষাতের পর চন্দ্রশেখরের মনে চন্দ্রনাথ দর্শনের আগ্রহ জন্মে। তিনি চলে আসেন চট্টগ্রামের সীতাকুণ্ডের চন্দ্রনাথ পাহাড়ে। সেখানে তিনি বৈরাগ্য ধর্ম গ্রহণ করেন। ততদিনে চন্দ্রশেখর হয়ে ওঠেন বেদানন্দ স্বামী। সেখানে যোগবলে বেদানন্দ দর্শন লাভ করেন চন্দ্রনাথের (শিব)। চন্দ্রনাথ সেই দর্শনে বেদানন্দকে পাহাড়ের অগ্নিকোণে দৃষ্টি নিবদ্ধ করার আদেশ দিয়ে বলেন, ‘দেবীর আবির্ভাবস্থান মেধস আশ্রম পৌরাণিক শত সহস্র বছরের পবিত্র তীর্থভূমি। কালের আবর্তে সেই পীঠস্থান অবলুপ্ত হয়ে পড়েছে। তুমি স্বীয় সাধনবলে দেবীতীর্থ পুনঃআবিষ্কার করে তার উন্নয়নে মনোনিবেশ কর। দেবী দশভুজা দুর্গা তোমার ইচ্ছ পূরণ করবে।’ দৈববলে প্রভু চন্দ্রনাথের আদেশে বেদানন্দ স্বামী পাহাড়-পর্বত পরিভ্রমণ করে পবিত্র এ তীর্থভূমি মেধাশ্রম আবিষ্কার করেন।
মেধস মুনি রাজা সুরথ ও বৈশ্য সমাধিকে প্রথম দুর্গোৎসবের পাঠ দিয়েছিলেন। রাজা ও বৈশ্য নিজেদের দুরবস্থা থেকে মুক্ত হতে চট্টগ্রামের মেধসের এই আশ্রমে মাটি দিয়ে দুর্গা প্রতিমা নির্মাণ করেন এবং মর্তলোকে প্রথম দুর্গাপুজোর সূচনা করেন। সেই থেকে আজ অবধি, এখানে দুর্গাপুজো হয়ে আসছে। এটি বাংলাদেশের হিন্দু বাঙালিদের অন্যতম বৃহৎ তীর্থস্থান। অনুমান করা হয়, এই স্থান থেকেই সমগ্র বঙ্গদেশে বাঙালিদের মধ্যে ও পরে সমগ্র ভারতে অন্যান্য জাতিগোষ্ঠীর মধ্যে দুর্গাপুজো জনপ্রিয়তা লাভ করে।
১৯৭১ সালে পূর্ব পাকিস্তান(বর্তমান বাংলাদেশে) মুক্তিযুদ্ধ চলাকালীন পাকহানাদার বাহিনী এই আশ্রম ও আশ্রম সংলগ্ন মন্দির ধ্বংস করে দেয়। পরে স্থানীয় হিন্দুদের সহযোগিতায় এই মন্দির ও আশ্রম পুনঃনির্মাণ করা হয়।
আশ্রমে চণ্ডী মন্দির, শিব মন্দির, সীতা মন্দির, তারা কালী মন্দিরসহ ১০টি মন্দির রয়েছে। রয়েছে সীতার পুকুর।আশ্রমের প্রধান ফটক দিয়ে প্রায় আধা কিলোমিটার গেলে ওপরে ওঠার সিঁড়ি। প্রায় ১৪০টি সিঁড়ি ভেঙে ওপরে উঠলে মেধস মুনির মন্দির চোখে পড়বে। এই মন্দিরের পরই দেবী চণ্ডীর মূল মন্দির। এর একপাশে সীতার পুকুর, পেছনে রয়েছে ঝরনা। মন্দিরের পেছনে সাধু সন্ন্যাসী ও পুণ্যার্থীদের থাকার জন্য রয়েছে দোতলা ভবন।প্রায় ৬৮ একর জায়গাজুড়ে স্থাপিত হয়েছে এই মন্দিরে প্রতিবছর মহালয়ার মাধ্যমে দেবী পক্ষের সূচনা হয়এই মন্দিরে।
সর্বোচ্চ সন্তুষ্টিবিধান তত্ত্ব
সর্বোচ্চ সন্তুষ্টিবিধান তত্ত্ব ( "অপ্‌টিম্যালিটি থিওরি", সংক্ষেপে OT "ওটি") ভাষার একটি আদল বা মডেল। অ্যালান প্রিন্স এবং পল স্মোলেন্‌স্কি ১৯৯১ সালে একটি বক্তৃতাতে এই আদলটি প্রস্তাব করেন এবং ১৯৯৩ সালে এর উপর একটি গবেষণাপত্র প্রকাশ করেন। এই তত্ত্বে তারা প্রস্তাব করেন যে ভাষার উপরিস্থিত বা বাহ্যিক যে রূপটি আমরা শুনি, সেটি আসলে মনের ভেতরে ভাষার অধঃস্থ বা আভ্যন্তরীণ রূপের উপর অনেকগুলি প্রতিদ্বন্দ্বী সীমাবদ্ধতার সর্বোচ্চ সন্তুষ্টিবিধানের ফলাফল।
এই তত্ত্বের তিনটি প্রধান অংশ আছে: GEN (উৎপাদন), CON (সীমাবদ্ধতা), এবং EVAL (মূল্যায়ন)।
GEN: এই অংশটি প্রবিষ্ট ভাষিক উপাত্ত থেকে সমস্ত সম্ভাব্য ফলাফলের (বা প্রার্থীর) একটি তালিকা উৎপাদন (Generate) করে।
CON: এই অংশটি প্রয়োজনীয় মানদণ্ড, মাপকাঠি বা সীমাবদ্ধতাগুলি (Constraints) প্রদান করে, যেগুলি ব্যবহার করে সম্ভাব্য ফলাফলের তালিকা থেকে বিজয়ী প্রার্থীটিকে নির্বাচন করা হবে।
EVAL: সীমাবদ্ধতাগুলি মূল্যায়ন (Evaluation) করে সর্বোচ্চ সন্তোষজনক প্রার্থীটিকে নির্বাচন করে।
সর্বোচ্চ সন্তুষ্টিবিধান তত্ত্বটি ধরে নেয় যে এই সীমাবদ্ধতাগুলি বিশ্বজনীন অর্থাৎ সমস্ত মনুষ্য ভাষার জন্যই প্রযোজ্য। কিন্তু এই বিশ্বজনীন সীমাবদ্ধতার সেট বা দলটিতে সীমাবদ্ধতাগুলির ক্রমিক অবস্থান একেক ভাষাতে একেক রকম। কোনো নির্দিষ্ট ভাষাতে সীমাবদ্ধতাগুলির যে অদ্বিতীয় বা অনন্য ক্রম, সেটিই ঐ ভাষাটির নিজস্ব ব্যাকরণ।
সর্বোচ্চ সন্তুষ্টিবিধান তত্ত্বটি মূলত উৎপাদনশীল ধ্বনিতত্ত্বে প্রয়োগ করা হয়েছে। তবে বাক্যতত্ত্ব এবং শব্দার্থতত্ত্বেও এর প্রয়োগ দেখা যায়।
অন্যান্য উৎপাদনশীল ব্যাকরণ তত্ত্বের মত সর্বোচ্চ সন্তুষ্টিবিধান তত্ত্বটিও বিশ্বজনীন নীতিসমূহ, ভাষিক শ্রেণীকরণবিদ্যা এবং ভাষা অর্জনের মত ব্যাপারগুলির উপর জোর দিয়েছে।
উৎপাদনশীল ব্যাকরণ
উৎপাদনশীল ব্যাকরণ () একটি ভাষাবৈজ্ঞানিক তত্ত্ব যেটি অনুসারে ব্যাকরণ হল কতগুলি সূত্র বা নিয়ম সম্বলিত একটি ব্যবস্থা যে সূত্রগুলি কোনও নির্দিষ্ট ভাষার সমস্ত এবং কেবলমাত্র ব্যাকরণসম্মত বাক্য বা পদসমষ্টি উৎপাদন করে। মার্কিন ভাষাবিজ্ঞানী নোম চমস্কি ১৯৫০-এর দশকের শেষের দিকে তার নিজের উদ্ভাবিত ভাষাবৈজ্ঞানিক তত্ত্বের বর্ণনা দিতে গিয়ে এই পরিভাষাটি ব্যবহার করেন। যেসব ভাষাবিজ্ঞানী উৎপাদনশীল পথে গবেষণা করেন, তাদেরকে "উৎপাদনশীলবাদী" নামে ডাকা হয়। উৎপাদনশীলবাদী ঘরানার ভাষাবিজ্ঞানীরা মূলত বাক্যতত্ত্বের উপর জোর দিলেও ভাষার কাঠামোর অন্যান্য দিক নিয়েও তারা গবেষণা করেছেন (যেমন শব্দরূপমূল তত্ত্ব এবং ধ্বনিতত্ত্ব)
চমস্কির তত্ত্বের প্রাথমিক সংস্করণগুলিকে রূপান্তরমূলক ব্যাকরণ নামে ডাকা হত। তবে চমস্কির সর্বশেষ তত্ত্বটির নাম হল ন্যূনতমবাদী প্রকল্প, যেখানে প্রস্তাব করা হয়েছে যে কোনও উৎপাদনশীল ব্যাকরণ একটি বিশ্বজনীন ব্যাকরণ থেকে উদ্ভূত হয়, যে বিশ্বজনীন ব্যাকরণটি মানুষের মস্তিষ্কে জন্ম থেকেই উপস্থিত থাকে।
বর্তমানে উৎপাদনশীল ব্যাকরণের বেশ কিছু সংস্করণ বা ধারা ভাষাবৈজ্ঞানিক গবেষণাক্ষেত্রে প্রচলিত। এদের মধ্যে সীমাবদ্ধতা-ভিত্তিক ব্যাকরণের বিভিন্ন রূপ, যেমন নির্ভরশীলতা ব্যাকরণ, মস্তক-চালিত পদকাঠামো ব্যাকরণ, আভিধানিক ভূমিকামূলক ব্যাকরণ, শ্রেণীভিত্তিক ব্যাকরণ, সম্বন্ধবাচক ব্যাকরণ, সংযোগ ব্যাকরণ এবং বৃক্ষযোজী ব্যাকরণ উল্লেখযোগ্য। সম্ভাব্যতামূলক ব্যাকরণে ব্যাকরণিক শুদ্ধতাকে একটি সম্ভাবনাভিত্তিক চলরাশি হিসেবে গণ্য করা হয়, হ্যাঁ-না জাতীয় বিযুক্ত ধর্ম হিসেবে নয়।
রানী পদ্মিনী
পদ্মিনী, পদ্মাবতী হিসেবেও পরিচিত, ছিলেন ১৩-১৪ শতকের কিংবদন্তি ভারতীয় রানী। ১৭ শতকের বেশ কয়েকটি গ্রন্থে তার উল্লেখ পাওয়া যায়, যার প্রাচীনতম সূত্র "পদ্মাবত", ১৫৪০ খ্রিস্টাব্দে মালিক মুহম্মদ জায়সী কর্তৃক লিখিত মহাকাব্য। এই মহাকাব্য হতে পদ্মাবতী সম্পর্কে জানা যায় যে, তিনি সিংহল রাজ্যের (শ্রীলঙ্কা) সুন্দরী রানী ছিলেন। চিত্তৌর দূর্গের রাজপুত শাসক ছিলেন রতন সেন, যিনি হিরামন নামের একটি কথা বলা টিয়া পাখির কাছে তার রূপের কথা জানতে পারেন। এক রোমাঞ্চকর অভিযানের মাধ্যমে রতন সেন পদ্মাবতীকে জয় করে নেন, এবং বিয়ে করে চিত্তৌর নিয়ে আসেন। তৎকালিন দিল্লির সুলতান আলাউদ্দিন খিলজিও তার রূপের কথা শুনে তাকে দখল করার উদ্দেশ্যে চিত্তৌর আক্রমণ করেন। অবশেষে দূর্গ দখলে নেওয়া পর্যন্ত অবরোধের সময়কালে অনেক ঘটনা ঘটেছিলো। এই যুদ্ধে রতন সেন কুম্ভলনারের রাজা দেবপালের হাতে দ্বন্দ্বের কারণে নিহত হন, যিনি নিজেও পদ্মাবতীর রূপমুগ্ধ ছিলেন। আলাউদ্দিনের দুর্গ দখলের আগেই পদ্মাবতী এবং তার সঙ্গীরা জওহর (আত্মবলিদান) করেন নিজেদের সম্মান রক্ষার্থে। তার মৃত্যুর পর রাজপুত রাজা যুদ্ধরত অবস্থায় যুদ্ধক্ষেত্রেই মৃত্যুবরণ করেন।
বেশ কিছু কিংবদন্তি তাকে বর্ণনা করে এমন একজন হিন্দু রাজপুত রানী হিসেবে যে মুসলিম আগ্রাসনের হাত থেকে নিজের সম্মান রক্ষা করতে পেরেছিল। পরবর্তীতে সে একজন ঐতিহাসিক চরিত্র হিসেবে বিভিন্ন উপন্যাস, নাটক এবং টিভি সিরিয়ালে চিত্রিত হয়। কিন্তু ১৩০৩ সালে আলাউদ্দিন খিলজির চিত্তৌর আক্রমণ ঐতিহাসিক ঘটনা হলেও পদ্মিনী চরিত্রের কোনো ঐতিহাসিক প্রমাণ খুঁজে পাওয়া যায় না। বর্তমানের অধিকাংশ ইতিহাসবিদ তার বাস্তব অস্তিত্বের সম্ভাবনা নাকচ করে দেন।
বিজয় মাণিক্য
বিজয় মাণিক্য প্রাচীন লাউড় রাজ্যের শাসক জগন্নাথপুর রাজ্যের স্থপতি । যিনি খ্রিস্টীয় একাদশ শতাব্দির একজন শক্তিশালী নৃপতি হিসেবে আবির্ভুত হয়ে ছিলেন। বিজয় মাণিক্য নিজে ব্রাহ্মণ হয়েও বৌদ্ধ ধর্মকে ভালোবাসতন।
বিজয় মাণিক্য খ্রিস্টীয় একাদশ শতাব্দিতে সিলেটের সর্বপ্রাচীন লাউড় রাজ্যের শাসক ছিলেন। সে সময় সিলেটের সুনামগঞ্জ জেলার সমস্ত ভাটি অঞ্চল এবং হবিগঞ্জ জেলার বানিচং অঞ্চল তার রাজ্য সিমার অর্ন্তরভূক্ত ছিল । রাজ্যকিয় শাসন ব্যবস্থা সহজ করার উদ্দেশ্যে জগন্নাথপুর রাজ্য প্রতিষ্টা করেন । জগন্নাথপুর এককালে বর্তমান ভৌগোলিক সীমানার চেয়ে আরো বড় ছিল। দ্বাদশ শতাব্দি থেকে অষ্টাদশ শতাব্দি পর্যন্ত জগন্নাথপুর রাজ্য লাউড়ের শাখা-রাজ্য ছিল, এবং বংশানুক্রমে লাউড়ের নৃপতিগণ কর্তৃক শাসিত । দিল্লী সম্রাটদের রেকর্ডে জগন্নাথপুর রাজ্য লাউড়ের এজমালি সম্পদ হিসেবে বিবেচিত এবং শ্রীহট্রের ইতিহাসে বর্ণিত যে, উক্ত লাউড় রাজ্য সর্ব সময় মোগল সম্রাটদের কাছে স্বাধীন রাজ্য হিসেবে গণ্য ছিল। জগন্নাথপুরের পান্ডুয়া থেকে রাজা বিজয় মাণিক্য সেই সময় নিজ নামের সাথে দুই স্ত্রীর নাম সংযুক্ত করে ১১৯১ খ্রিস্টাব্দে সিক্কা মুদ্রা প্রকাশ করেছিলেন। এই সিক্কা মুদ্রাই রাজা বিজয় মাণিক্যের রাজ্যের প্রমাণ, যা কুবাজপুর গ্রামের মদনমোহন চৌধুরীর পরিবারদের মাধ্যমে ঢাকায় মিউজিয়ামে সংরক্ষিত হচ্ছে ।
কুরুক্ষেত্রের সমরে মহাবীর অর্জুন কর্তৃক নিহত ভগদত্ত রাজার পরে তার পুত্রগণের মধ্যে ১৯ জন নৃপতি পর্যায়ক্রমে কামরূপ তথা লাউড়ে রাজত্ব করেন। ভাটেরায় প্রাপ্ত তাম্রফলকে বর্মান, ইশানদেব তাদেরই বংশধর বলে ইতিহাস রয়েছে। এই রাজাগণ চন্দ্রবংশীয় বলে খ্যাত । উক্ত ১৯ জন নৃপতির অনেকদিন পরে প্রাচীন লাউড় রাজ্যে নৃপতি বিজয়মাণিক্য আবির্ভুত হন। ১১৯১ খ্রিস্টাব্দ সময়কালে বিজয় মাণিক্য জগন্নাথপুর রাজ্য প্রতিষ্ঠা করেন এবং ছিক্কা মুদ্রার প্রচার করেন ।
কেনেডি ক্লেমেন্টস
কেনেডি ক্লেমেন্টস (জন্ম জানুয়ারী ২১, ২০০৭) একজন কানাডিয়ান শিশু অভিনয় শিল্পী। তিনি ১৯৮২ সালে মুক্তিপ্রাপ্ত অভিপ্রায় এবং রোমাঞ্চকর কাহিনী সমৃদ্ধ মার্কিন চলচ্চিত্র "পল্টেরজিস্ট" এর ২০১৫ সালের পুননির্মিত সংস্করণ "পল্টেরজিস্ট" এ "মেডিসন বোয়েন" এবং মার্কিন পারিবারিক হাস্যরস চলচ্চিত্র "জিঙ্গেল অল দ্য ওয়ে ২" "নোয়েল" চরিত্রে অভিনয় করার জন্য সবার নিকট পরিচিত।
কেনেডি তার পরিবারের জ্যেষ্ঠ সন্তান। তার দুজন কনিষ্ঠ সহোদর রয়েছে, তারা হলেন: টেটাম (জন্ম ২০০৯) এবং লকল্যান (জন্ম ২০১১)। তিনি বর্তমানে কানাডার ব্রিটিশ কলাম্বিয়া প্রদেশের ভ্যানকুভার শহরে বসবাস করছেন, এবং একই প্রদেশের স্যারে শহরে অবস্থিত "স্ট্রিট নাইটস একাডেমি অব ড্যান্স" (এসকে) এবং "প্রজেক্ট ড্যান্স চিলি ওয়াক" (পিডিসি) নামক নাচের স্কুলে নৃত্য শিল্পী হিসেবে নাচ করছেন। তার "ক্রমি" নামে একটি হিপহপ নাচের দল রয়েছে, যেটি তার বন্ধু রমি সানচেজ কে সাথে নিয়ে গঠিত। তার প্রিয় রং নীল, তিনি এমটি তার "মিউজিকাল এল ওয়াই" নামক সামাজিক যোগাযোগ মাধ্যম অ্যাপে তার নিজেস্ব একাউন্টে ব্যক্ত করেছেন।
রাণী পোখারী
রাণী পোখারীকে () বলা হয় রাণীর পুকুর, যা নেপালী ভাষায় নূ পুখূ (Nepal Bhasa| न्हू पुखू) নামে পরিচিত ৷ এর অর্থ নতুন পুকুর , যা কাঠমন্ডুর কেন্দ্রস্থলে অবস্থিত এক কৃত্রিম পুকুর ৷ বর্গাকৃতির এই পুকুরটি সপ্তদশ শতাব্দিতে শহরে সীমানায় পূর্বপাশে প্রতিষ্ঠিত হয়েছিলো ৷ এটি প্রাক্তন ফটকের সামান্য বাইরে অবস্থিত ৷ এই পুকুরটি কাঠমন্ডুর অন্যতম একটি বিখ্যাত স্মৃতিচিহ্ন এবং ধর্মীয় ও নান্দনিকতার তাৎপর্য বহন করে ৷ এটির আকৃতি দৈঘ্য ও প্রস্থে ১৪০ ও ১৮০ মিটার ৷
রাজা প্রতাপ মাল্লা ১৭৬০ খ্রিস্টাব্দে রাণী পোখারী নির্মাণ করেন ৷ তিনি "মাল্লা" শাসকবর্গের মধ্যে অন্যতম প্রসিদ্ধ রাজা ছিলেন ৷ জানা যায় রাজার পুত্র হাতির পায়ে পদদলিত হয়ে মারা গেলে রাণী পুত্রশোকে পাগলপ্রায় হয়ে যান ৷ রাজা প্রতাপ রাণীর দুঃখের সান্তনায় এই পুকুরটি নির্মাণ করেন ৷ তিনি নেপাল ও ভারতে বিভিন্ন তীর্থস্থান ও নদী থেকে জল সংগ্রহ করেন ৷ এইসকল স্থানের মধ্যে "গোষাইকুন্ডু" , "মুক্তিনাথ" , " বদ্রীনাথ" ও "কেদারনাথ" অন্যতম ৷
পুকুরের কেন্দ্রে একটি মন্দির অবস্থিত ৷ মন্দিরটি "মাতৃকেশর মহাদেবের" ( হিন্দু দেবতা শিবএর আরেক রূপ) নামে ঊৎসর্গ করা হয় ৷ পুকুরটির দক্ষিণ প্রান্তে এক বিশাল হাতির ভাষ্কর্য অবস্থিত ৷ ভাষ্কর্যটিতে হাতির পিঠে রাজা প্রতাপ ও তার দুই পুত্র চক্রভর্তেন্দ্র মাল্লা ও মহিপতেন্দ্র মাল্লা বিরাজমান ৷ পুকুরের নিচে নালীর মাধ্যমে পুকুরটিতে সার্বক্ষণিক জলের ব্যবস্থা রাখা হয় ৷
পুকুরের চারটি কোণে চারটি মন্দির অবস্থিত ৷ উত্তরপূর্ব ও উত্তরপশ্চিম পাশে ভৈরবের মন্দির, দক্ষিণপূর্ব পাশে মহালক্ষ্মীর মন্দির ও দক্ষিণপশ্চিম পাশে গণেশের মন্দির অবস্থিত ৷ মন্দিরটির পূর্বপাশে কিছু অংশে "ত্রি চন্দ্র কলেজ" ও পুলিশ স্টেশন গড়ে উঠেছে যা স্থানটির সৌন্দর্যকে বাধাগ্রস্থ করছে ৷
প্রত্যেক বছর বিশ্বের সবচেয়ে বড় "চাহাত" উৎসবও রাণী পোখারিতে অনুষ্ঠিত হয় ৷ মহিলারা রাণীকে উৎসর্গ করে ঠান্ডা জলে প্রবেশ করে ও সূর্যের নিকট প্রার্থনা করেন ৷
মাল্লা রাজত্বের সময়কালে ১৭২১ খ্রিষ্টাব্দে ইটালিয়ান খ্রিষ্টান ধর্মযাজক ইপোলিটো দিসাইদারি কাঠমন্ডু ভ্রমন করেন ৷ তিনি রাণী পোখারী সম্পর্কে অনেক গুরুত্বপূর্ণ তথ্য দেন ৷ তিব্বত থেকে ভারতে ভ্রমণের সময় তিনি শহরের মূল ফটকের পাশে পানিপূর্ণ এক বিরাট পুকুর দেখতে পান যা তিনি তার ভ্রমণবইতে লিপিবদ্ধ করেছেন ৷
ব্রিটিশ উইলিয়াম ক্রিকপ্যাট্রিক ১৭৯৩ সালে কাঠমন্ডু ভ্রমন করেন ৷ তিনি তার গ্রন্থে লিখেছেন যে শহরের উত্তরপূর্ব পাশে এক চতূর্ভুজাকৃতির জলাধার রয়েছে ৷ তিনি রাণী পোখারীর চারপাশের মন্দিরগুলোর আকার ও সুস্পষ্ট বিবরণ দেন ৷
রাণী পোখারীর ভবনগুলো ঐতিহাসিক তাৎপর্য্য বহন করে ৷ ভবনগুলোর গঠনশৈলী সুন্দর ৷ পুকুরের পূর্বপাশে ঘন্টাঘর অবস্থিত ৷ আসল ঘন্টাঘরটির বৃহৎ কাঠামো ছিলো যেটা ১৮৩৪ সালের ভূমিকম্পে ধ্বংস হয়ে যায় ৷ বর্তমান ঘন্টাঘরটি ওই ভূমিকম্পের পর নির্মাণ করা হয়েছে ৷ এটি ১৮১৮ সালে প্রতিষ্ঠিত দেশের প্রথম কলেজ "ত্রি চন্দ্র কলেজ" এর প্রাঙ্গণে প্রতিষ্ঠিত ৷
রাণী পোখারীর পশ্চিম পাশে অপর একটি ঐতিহাসিক ভবন রয়েছে ৷ ভবনটি "দরবার উচ্চবিদ্যালয় " যা ১৮৫৪ সালে প্রতিষ্ঠিত ৷ এই বিদ্যালয়টি প্রথম নেপালে আধুনিক শিক্ষার প্রচলন করে ৷ শুরুতে স্কুলটি শাসক পর্যায়ের ব্যাক্তিদের সন্তানকে শিক্ষাদান করত ৷১৯০২ সালে বিদ্যালয়টি সকলের জন্য শিক্ষাদান শুরু করল ৷
ধোয়ী
ধোয়ী (আনু ১১১৯-আনু ১২০৫) দ্বাদশ শতকের সংস্কৃত ভাষার বাঙালি কবিদের মধ্যে অন্যতম। তিনি লক্ষ্মণ সেনের রাজসভায় পঞ্চরত্নের একজন গুরুত্বপূর্ণ সদস্য। তিনি মুলত সংস্কৃত ভাষায় কাব্য রচনা করতেন। লক্ষ্মণ সেনের পঞ্চরত্নের মধ্যে বাকি চারজন হলেন জয়দেব, শরণ, উমাপতিধর ও গোবর্ধন আচার্য। এছারাও লক্ষ্মণ সেনের রাজ সভায় শূলপাণি, হুলায়ুদ, পশুপতি এবং লক্ষ্মণ সেনের সেনাপতি পুত্র শ্রীধর রাজসভায় সমাদৃত ছিলেন। পশ্চিমবঙ্গের নদিয়া জেলার নবদ্বীপ শহরে তিনি জন্মগ্রহণ করেন। বিভিন্ন রচনায় বিভিন্ন ব্যক্তি তাঁকে বিভিন্ন জন ব্রাহ্মণ, বৈদ্য এবং তন্তুবায় সম্প্রদায়ভুক্ত বলে উল্লেখ করেছেন। তিনি কাশ্যপ গোত্রের পালাধী গ্রামীন ছিলেন।
তাঁর একটিমাত্র কাব্যগ্রন্থ পবনদূত আবিষ্কৃত হয়েছে। লক্ষ্মণসেন দিগ্বিজয় উপলক্ষে দক্ষিণদেশে মালয় পর্বতের কাছে গেলে কুবলয়বতী নামে এক গন্ধর্বকন্যা তাঁর প্রেমে আসক্ত হয় এবং সে পবন অর্থাৎ বায়ুকে দূত করে তাঁর কাছে প্রেরণ করে। তাই এই কাব্য়গ্রন্থের নাম পবনদূত। এটাই পবনদূত কাব্যের মূল বিষয়বস্ত্ত। কাব্যটি বাঙালি কবিদের রচিত সংস্কৃত দূতকাব্যসমূহের মধ্যে প্রাচীনতম। এই কাব্যটি মন্দাক্রান্তা ছন্দে ১০৪টি শ্লোকে রচিত। এই কাব্যের শেষভাগের একটি শ্লোকে (১০১) গৌড়েন্দ্র লক্ষ্মণসেনকে কবি তাঁর পৃষ্ঠপোষক হিসেবে উল্লেখ করেছেন। কাব্যটিতে কুবলয়বতী ও লক্ষ্মনসেনের প্রেমলীলা ছাড়াও গৌড়সহ ভারতের অন্যান্য কিছু স্থান ও নদনদীর বর্ণনা আছে।
কাব্যটি থেকে তত্কালীন বাংলা অর্থাৎ গৌড়দেশের রাজধানী বিজয়পুরের চমৎকার বর্ণনা আছে। আরও জানা যায় যে, দিগ্বিজয়কালে লক্ষ্মণসেন দক্ষিণদেশীয় রাজাদের পরাজিত করেন এবং তাঁর সময়ে বিজয়পুর যে গৌড়ের রাজধানী ছিল সেই কথাও জানা যায় এই কাব্য়গ্রন্থ থেকে। পবনদূতের ৩৮ তম শ্লোক থেকে জানা যায় তত্কালীন সময়ে বাংলায় সুপারি গাছের প্রাচুর্য ছিল। এছাড়া তৎকালীন সময়ের দক্ষিনভারত ও উত্তর ভারতের কিছু ভৌগোলিক তথ্যও এ কাব্য থেকে পাওয়া যায়। পবনের গতিপথের বর্ণনা প্রসঙ্গে কবি পান্ড্যদেশ, উরগপুর, সেতুবন্ধ, কাঞ্চীপুর, চোল, কেরল, অন্ধ্র, কলিঙ্গ, সুহ্ম প্রভৃতি স্থান; তাম্রপর্ণী, সুবলা, কাবেরী, গোদাবরী, রেবা, নর্মদা, গঙ্গা, যমুনা প্রভৃতি নদী এবং ভিল ও শবরজাতির নাম উল্লেখ করেছেন।
কাব্য় সমালোচকরা কাব্য রচনায় কালিদাসের মেঘদূত কাব্যের প্রভাব আছে বলে মনে করেন। তবে মেঘদূতের মতো এতে পর্ববিভাগ নেই। কালিদাসের মেঘদূতে যেমন যক্ষ মেঘকে দূত করেছিলেন তেমন এখানে পবনকে দূত করা হয়েছে। মেঘদূতের বর্ণনা পড়লে বোঝা যায় কালিদাস রাম গিরি থেকে কৈলাস পর্যন্ত নিজে চোখে দেখে বর্ণনা দিয়েছেন কিন্তু সেই বর্ণনা পবনদূতে নেই। পবনদূতের ভাষা প্রাঞ্জল ও সরস। ধোয়ীর কবিপ্রতিভার স্বীকৃতিস্বরূপ জয়দেব তাঁকে কবিক্ষ্মাপতি (কবিদের রাজা) এবং 'শ্রুতিধর উপাধিতে ভূষিত করেন। ঐতিহাসিক বিষয় নিয়ে দূতকাব্য রচনায় এই কাব্যের দৃষ্টান্ত বিরল। সেই হিসেবে সংস্কৃত দূতকাব্যের ইতিহাসে পবনদূত এক বিশেষ স্থানের অধিকারী।
তবে পবনদূত ছাড়াও সদুক্তিকর্ণামৃত, সুভাষিতমুক্তাবলী, শার্ঙ্গধরপদ্ধতি প্রভৃতি কোষকাব্যে তাঁর প্রকীর্ণ কবিতা পাওয়া যায়।
আব বাজান
আব বাজান আফগানিস্তানের কোকচা নদীর ডান দিকে অবস্থিত একটি গ্রাম। এটা কালাফঘান থেকে ১৫ মাইল উত্তর এবং কিশিম থেকে প্রায় ২০ মাইল উত্তর পশ্চিমে অবস্থান করছে।
আব দাউ
আব দাউ আফগানিস্তানের বাদাখশন প্রদেশের একটি গ্রাম। এটি প্রায় ১৬ মাইল দুরে জিবাকের উত্তর পশ্চিমের কাছাকাছি অবস্থান করছে। ঐতিহাসিকভাবে এখানকার সংখ্যাগরিষ্ঠ অধিবাসীদের মধ্যে রয়েছে তাজিক গোষ্ঠী।
সয়াই মানসিং স্টেডিয়াম
সয়াই মানসিং স্টেডিয়াম ভারতের অন্যতম প্রধান আন্তর্জাতিকমানের স্টেডিয়াম। এ স্টেডিয়ামটি জয়পুর শহরে অবস্থিত। রঞ্জি ট্রফি ও অন্যান্য সীমিত ওভারের খেলাগুলোয় রাজস্থান ক্রিকেট দল এ মাঠে অংশ নিয়ে থাকে। এছাড়াও, রাজস্থান রয়্যালস দল আইপিএলের খেলাগুলোয় তাদের মাঠ হিসেবে ব্যবহার করে।
১৯৮৭ সালে বিশ্বকাপের ভেন্যু হিসেবে ব্যবহৃত হয়। ইংল্যান্ড বনাম ওয়েস্ট ইন্ডিজ গ্রুপ বি পর্বের ম্যাচটি আয়োজন করে।
১৯৯৬ সালে বিশ্বকাপের ভেন্যু হিসেবে ব্যবহৃত হয়। অস্ট্রেলিয়া বনাম ওয়েস্ট ইন্ডিজ গ্রুপ এ পর্বের ম্যাচটি আয়োজন করে।
২০০৬ সালে টুর্নামেন্টের ভেন্যু হিসেবে ব্যবহৃত হয়। একটি সেমি-ফাইনাল ম্যাচ, ভারত-এর একটি ম্যাচ সহ মূল পর্বের ৩টি ম্যাচ ও বাছাই পর্বের ২টি বাংলাদেশ ম্যাচ আয়োজন করে।
আবুল হাশিম (সাহিত্যিক)
মৌলভী আবুল হাশিম হলেন বাংলাদেশের একজন প্রখ্যাত সাহিত্যিক। সাহিত্যে অনন্য সাধারণ অবদানের জন্য ১৯৯৬ সালে তাকে “সাহিত্যে স্বাধীনতা পুরস্কার” প্রদান করা হয়।
সাহিত্য ক্ষেত্রে অসাধারণ অবদানের জন্য ১৯৯৬ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
আব গাজ
আব গাজ (অথবা আবগাস) আফগানিস্তানের উত্তর-পূর্বাঞ্চলের বাদাখশন প্রদেশের একটি গ্রাম। এটি আব-ই-ওয়াকনের বামে ব্যাংকের পাশাপাশি অবস্থিত নদী এবং আমু দরিয়া নদিতে গিয়ে মিলিত হয়েছে। এছাড়াও এটি কালা পাঞ্জা গ্রাম থেকে প্রায় দশ মাইল দক্ষিণপূর্বে অবস্থান করছে।
আব গাজ এ ওয়াকি সম্প্রদায়ের বাসিন্দারা বসবাস করে থাকে। ২০০৩ সালের আদমশুমারীর হিসেব অনুযায়ী গ্রামটিতে জনসংখ্যা ছিল প্রায় ৩৪২ জন।
কাজী আবুল মনসুর
অধ্যাপক ডাঃ কাজী আবুল মনসুর (জন্ম: ১৯১৮ - মৃত্যু: ২০ ফেব্রুয়ারি ১৯৯৬) হলেন বাংলাদেশের একজন প্রখ্যাত চিকিৎসক ও অনুজীব বিজ্ঞানী। জাতীয় জীবনে অনন্য সাধারণ অবদানের জন্য ১৯৯৬ সালে তাকে “চিকিৎসাবিদ্যায় স্বাধীনতা পুরস্কার” প্রদান করা হয়।
১৯১৮ সালে জন্মগ্রহণ করেন কাজী আবুল মনসুর।
কাজী আবুল মনসুর কলকাতা মেডিকেল কলেজ থেকে ১৯৪৩ সালে স্বর্ণপদকসহ স্নাতক সম্পন্ন করেন।
তিনি ঢাকা মেডিকেল কলেজ ও হাসপাতালে অধ্যাপনা করেন দীর্ঘদিন। এছাড়া তিনি ১৯৬১ সাল থেকে ১৯৭২ সাল পর্যন্ত ইন্সটিটিউট অব পাবলিক হেলথের পরিচালক হিসেবেও দায়িত্ব পালন করেন। তিনি আন্তর্জাতিক উদরাময় রোগ গবেষণা কেন্দ্রের পরিচালনা পর্ষদের সদস্য ছিলেন।
চিকিৎসা ক্ষেত্রে অসাধারণ অবদানের জন্য ১৯৯৬ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
সরকার কর্তৃক নিষিদ্ধ বইয়ের তালিকা
নিষিদ্ধ বই হল প্রবন্ধ বা কাল্পনিক রচনা যা প্রিন্ট মিডিয়ায় প্রকাশিত এবং আইনানুযায়ী বিক্রি বা বিতরণ নিষিদ্ধ। বিভিন্ন ধরনের সেন্সরশিপের কারনে বই নিষিদ্ধ হয়ে থাকে। রাজনৈতিক, আইনী জটিলতা, ধর্মীয়, নৈতিকতা এমনকি কম -বেশি ব্যবসায়িক দৃষ্টিভঙ্গি থেকে একটি বই  নিষিদ্ধকরণ হতে পারে। এই তালিকায় উল্লেখযোগ্য নিষিদ্ধ বই এবং নিষিদ্ধকরণের কারণ লিপিবদ্ধ করা হল।
সারা বিশ্বজুড়ে এখন অব্দি বই নিষিদ্ধের চর্চা চলে আসছে। বিদ্বেষ্মূলক বক্তব্যধারী দেশ ও সামাজিক পারিপার্শ্বিকতার ভিত্তিতে নিষিদ্ধকরণ হয়ে থাকে। উদাহরণস্বরূপঃ সুইডেনে শিশু পর্ণগ্রাফি কারণে নিষিদ্ধ একটি বই মার্কিন যুক্তরাষ্ট্র বা মার্কিন যুক্তরাজ্যে নিষিদ্ধ নাও হতে পারে।
আমেরিকান লাইব্রেরি এ্যাসোসিয়েশন সবসময়ই বই নিষিদ্ধের বিরোধিতা করে আসলেও এখনো বিদ্যালয় এবং সরকারি পাঠাগারে বেশ কিছু বই নিষিদ্ধ। ব্রিটিশ লাইব্রেরি এবং লাইব্রেরি অব কনগ্রেসে ইরোটিক বই আলাদাভাবে সংরক্ষিত এবং সংরক্ষিত কক্ষাগারে প্রবেশের জন্য অনুমতি প্রয়োজন হয়। ঝামেলা এড়াতে অনেক সময়ই পাঠাগারে বিতর্ক তৈরিকারী বই রাখা হয় না। এ দ্বারা পাঠাগার পরিচালনাকারীর ব্যক্তিগত মতামতের প্রভাব বই তালিকায় সুস্পষ্টভাবে পড়ে।